text:
Regin í Toftum suðuri í Vági í Suðuroy var ein rættur yvirgangskroppur, herviligur gandakallur og viðgitin fyri styrki; men ikki var hann sagdur at vera vitugur maður. Hann átti allan Toftahaga (átta merkur í jørð), hálvan Lambhaga og Tórishaga, ið eru næstir Sumbiar bygd (báðir átta merkur), og í Hamrahaga skuldi hann eisini eiga, so at ogn hansara var ein fjórðingur av allari Vágs bygd.
Eina ferð hevði hann verið í Mykinesi og sæð eina kúgv har, sum var eins litað og ein kúgv hansara sjálvs, ið deyð var. Hann fór so einsamallur á einingi í báti aftur til Mykines, legði sína deyðu kúgv upp har, tók hina inn í bátin í staðin og róði so heim aftur. Tá ið hann kom suður fyri Nípubakka (norðan fyri Hvalvík í Suðuroy), fekk hann andstroymi, vestfalsbroddur kom á hann. Hann róði tvær reisur til av øllum alvi, men báturin rak aftur. So fór hann í fikkuna eftir punginum, tók eina trístrenda nál uppúr og rendi gjøgnum nasarnar í øði, so blóðið spruttaði út ígjøgnum. Tá gekk báturin.
Siður var tá í tíðini, at tá ið grasningur var (trætni um hagamark), gingu tveir menn, ein fyri hvønn partin, saman at glímast, og var tað kallað »hólmgonga«. Rættur var tá, at tann, ið vann, setti markið har, sum hann og hansara partur ætlaðu, at tað skuldi vera.
Frásagnir eru um tríggjar glímur, ið Regin hevði um hagamark.
Ein steinur er eysturi í túninum í Toftum, sum søgn gongur um, at tann, ið dettur um hann, kemur ikki skaðaleysur upp aftur. Dráttur var ímillum nesbóndan og toftabóndan um markið. Bæði neyt, seyður og ross gingu úr Neshaganum inn á Toftagarðin. Nesmenn settu ein íslending, sum var hildin at vera sterkur í gandi, til at berjast ímóti Regini, og bardagin stóð heima í Toftatúninum. Regin syfti íslendingin, so ryggur hansara kom tvørtur um hin áðurnevnda steinin og brotnaði. Regin gjørdi tá einsamallur marknagarðin ímillum Nes og Tofta eftir sínum tykki (bróstið Nesmegin, so neytini skuldu ikki sleppa inn á Toftahaga). Sjálvur sat hann og virkaði hosubond, meðan flagtorvurnar, seks og sjey, komu brestandi og løgdu seg á garðin.
Eitt smalt stykki av Botnhaga, húshagin, gongur niður ímillum Gjógvaráfjals og Toftahaga (Botnhagin sjálvur er í erva). Harum stóð trætni millum Regin í Toftum og gjógvarámenn, tí báðir partar kannaðu sær allan húshagan. Gjógvarámenn, sum áttu ogn í Botnhaga, vildu sleppa við markinum í Longutrøðhorn, men Regin vildi hava tað heilt upp í Gjógvarágjógv. Hólmgonga var samrádd, og gjógvarámenn valdu Dánial við Gjógvará, ið eyknevndur var Krókurin, til at berjast ímóti Tofta-Regini. Eyknevnið Krókurin hevði hann av tí, at hann vildi altíð krøkja sær meira til, enn hann átti. Ein garð gjørdi hann, sum vendi bakið ímóti Botnhaga og bróstið ímóti Gjógvaráfjalli, so tað, ið leyp innum av seyði, slapp ikkí út aftur — tað krøkti hann til sín. Nú er garðurin avfallin, men garðslaðið er eftir enn. Hann var bæði stórur og sterkur og hildin at vera vitugur maður. Hólmgongan stóð »uppi á lág« (omanfyri húsini í Smillum), mitt ímillum Gjógvaráfjals og Longutrøðhorns. Regin hevði ta fyrstu syftuna, men hin fell ikki, tí hann var frálíka fótgóður, og tó at Regin hevði hann høgt upp í loft, kom hann standandi niður aftur. So fór við ymsum syftum, ið Regin gjørdi, at hin fell ikki; men av tí, at gjógvarámaðurin hevði minni megin, syfti hann ikki aftur ímóti, uttan ansaði bara sær sjálvum, at hann skuldi ikki falla, og ætlaði á henda hátt at lúgva toftabóndan. Regin, sum hevði varhuga av tí, ilskaðist og segði, at hetta var ikki fyri mark, at hann syfti ongantíð. Gjógvarámaðurin var tá noyddur at gera eina syftu; men í tí sama setti Regin fót fyri hann, so hann fell, og Regin kom omaná. Tá tók gjógvarámaðurin ein knív fram, sum hann hevði goymt uppi á sær, og rendi í lærið á Regini. Av hesum stingi varð Regin so skakkur, at hann sprakk á føtur, brá sær avstað alt í senn og rópaði upp í há, at hin hevði stungið hann; men gjógvarámaðurin helt fram, at hann hevði vunnið, av tí at Regin flýddi undan honum. Teir átta menn, ið hjástaddir vóru sum vitnir, søgdu so, at gjógvarámaðurin hevði vunnið, og markið kom at vera Longutrøðhorn.
Um hetta leitið var eisini nógvur dráttur ímillum sumbingar og vágbingar. Báðir partar valdu tá hvør sín mann til at gera Lopransgarð í felagi. Regin í Toftum, ið var fyri vágbingar, vildi hava hann suður undir Heyggj (Sumbiarmegin), men Regin í Hørg, eyknevndur »Sumbiarkleyvin«, vildi hava hann upp í Eiðishamar (Vágsmegin). Teir sameintust so um, at hvør skuldi gera frá sínum enda: Regin í Toftum eystara endan og Regin í Hørg hin vestara, og so møtast á miðjuni. Garðurin kom tí at ganga uppá skák báðumegin frá, ymsar vegir snúaður, krókaður og skinklaður, og so stendur hann enn. Men enn var stríðið ikki endað, tí báðir partar vildu ognast Lopranshólm vestan fyri Lopranseiði, har sum markaskjalið var ímillum báðar bygdirnar. Avrátt varð tá, at hólmgonga skuldi enda stríðið. Vágbingar sendu Tofta-Regin, sumbingar Regin í Hørg (»Sumbiarkleyvin«), ið tá var høvuðsmaður í Sumba. Hann átti alla Blæðingina (fjúrtan merkur) og helvtina av vestara Lopra, sekstan merkur til saman og fjórðingurin av Sumbiar bygd. Stórur og stimburmikil maður var hann. Tofta-Regin gav seg treyður til, tí gjógvarámaðurin hevði loypt ekka á hann, tá ið hann stakk hann. Men av tí, at Dánial við Gjógvará var deyður hálvt ár eftir tað, at hann hevði havt hólmgonguna við Regin (gandaður, hildu fólk, av honum, ið so vildi hevna seg fyri stingin), so var eingin eftir í Vági uttan Regin, ið tordi at meta mátt sín ímóti Sumbiarkleyvini. Vágbingar lovaðu honum fjórðing av hólminum og eggjaðu hann so til hólmgonguna. Dagin eftir jóansøku gingu báðir saman at glímast í Lopransdali; men áðrenn teir vóru áfastir, var eftir bøn Tofta-Regins Regin í Hørg rannsakaður, um hann hevði knív ella annað drepandi vápn uppi á sær. Fýra sumbingar og fýra vágbingar vóru hjástaddir sum vitni. Leingi bardust teir, tí báðir vóru nakað javnir bæði til styrki og til fótfimleika. Aðrahvørja syftu átti hvør teirra. Sólin var gingin um eina hálva økt, og enn ivaðust menn í, hvør ið mundi fara at vera við yvirlutan. So gjørdi Sumbiarkleyvin eina syftu, men tað var alt í senn, at hin syfti aftur ímóti og maktaði syftuna. Sumbiarkleyvin fór øvigur um eina túgvu og Tofta-Regin omaná. Ikki vildi hin fyrri tó fallast á, at hann var løgliga vunnin, tí — segði hann — sjónin gekk frá honum, í tí at hann syfti, og tað var av gandi Tofta-Regins; men Tofta-Regin segði, at tað kom bert av tí, at mátturin bilaði honum; hann var útlúgvaður — tí fell hann. So varð hólmurin dømdur vágbingum til. Men so pøstur var Regin av hesum bardaga, at hann gjørdi hilniseið uppá, at hann skuldi ikki nema mann aftur uttan eingjargarðin. So skarpt hevði hann fingið.
Stutt eftir hetta kom ein biddaraflokkur til Tofta. Teir bóðu Regin um olmussu og hildu seg eiga hana heimila, av tí at teir høvdu heitt á halga verjara teirra í himli og biðið um sigur fyri hann, og gingið hevði eftir bøn teirra. Men Regin, sum var neyvur og tað við lít, illbrýnskaðist við og svór, at hvørki hevði hann givið ella vildi nakrantíð geva olmussu. Tá segði ein av biddarunum, at tann, sum ráddi fyri øllum, hevði vald á tí, um hann vildi, at gera hann so fátækan onkuntíð, at hann vildi vera fegin at tiggja olmussu. Tá var Regin reint í fluktini og legði dýrt við, at hann skuldi hvørki geva ella tiggja olmussu á sínari ævi; ella skuldi hann eita orðloysingur og meinsvorin.
Regin í Hørg átti ein son, sum æt Jenis og búði í Laðangarði. Trý ár eftir tað, at faðirin hevði ligið undir í hólmgonguni, hevði hann gift seg. Ólíkur var hann pápanum í skapi, hevði ikki góða muru og var út av lagi hevnisamur. Hann stundaði tí nógv á at hevna tap faðir síns uppá Tofta-Regin. Tá ið hann frætti um biddararnar og heitstreingi Regins, hugsaði hann, at nú skuldi hann sæta honum.
Ein dagin um heystið høvdu sumbingar verið á fjalli at taka skurð, og Jenis hevði fingið nógvan seyð. Hann orðaði tá við húskallar sínar og segði, at tann av teimum, sum vildi taka ein av geldseyðunum, ið lógu á roykstovugólvinum, fara við honum sama kvøld til Tofta-Regins og bera tey boð, at hetta var olmussa frá Jenisi í Laðangarði, skuldi fáa í løn fyri hesa gerð tann besta geldseyð, á gólvinum lá, og har afturat vinskap sín. Tá stóð ein av húskøllunum, ið nakað gjøðin var, fram og segði, at um húsbóndin vildi læna honum hest sín, skuldi hann hætta á tað váðaverkið. Jenis eftirlíkaði honum og læt hann fáa hestin. Hesin hestur var so einstaka góður og hartil so væl vandur, at Jenis kundi, tá ið hann sat á bakinum á honum, taka hvat seyð hann vildi, um tað so var tann versti vargaseyður; hesturin tók seyðin og helt honum ímillum frambeinini, til Jenis var farin av baki og hevði fingið í hann. Tað var seint á kvøldi, tá ið húskallurin kom til Tofta. Hann bindur hestin vestan fyri húsini, ”vesturi á Fløtti”, og fer so inn við geldseyðinum á baki. Liðið er um nátturðamála og komið at niðurfaringartíð. Regin hevur etið náttturð og latið seg úr hosum og brókum. Hann situr nú í berari stúku á eldbríkini og gleivar uppi yvir eldinum við fótunum á grúgvusteininum til at verma seg. Sumbingurin kemur inn fyri gáttina, blakar seyðin á roykstovugólvið og sigur: ”Húsbóndi mín, hin navngitni Jenis í Laðangarði, hevur frætt, at tú, Regin, hevur strongt tað heiti ikki at geva ella taka olmussu; til tess at tú nú kanst vera bæði orðloysingur og meinsvorin, sendir hann tær henda geldseyðin í olmussu.” Sumbingurin brá sær við, tá ið hann hevði sagt hetta, og var úti av durunum alt fyri eitt og uppi á hestinum. Regini var dátt við í fyrsta bragðinum; hann sat sum í ørviti eina pinkulítla løtu. So leyp hann upp, skræddi seg í brøkurnar og sprakk á dyr algoystur eftir sumbinginum, sum tá var komin mitt ímillum Toftahúsini og Hvanndalshúsini. Birgur var hin gamli enn og fótfimur, tó at hann var væl við aldur, og slík var bræðin á honum, at hann leyp hestin aftur. Vestur um bygdina fóru teir, eftir sandinum - tá var skamt ímillum teirra - og tá ið hesturin skuldi leypa um Ósagarð, sum tá var bøgarðurin í Vági, var Regin so nær, at hann treiv um halafaksið á honum. Hesturin leyp, men Regin setti báðar føtur í spenni ímóti garðinum og strongdi á so fast, at hann sleit faksið útúr og datt øvigur aftur við tí í hondini. Hesturin stoyttist eftir høvdinum út um garðin, og húskallurin rendist beint framav. Í somu stund mintist Regin á eiðin, ið hann hevði svorið, og rópaði eftir honum: ”Bannaður verði tú, illgerðarmaður! Ikki skuldi tú borið boð í býggj, hevði eg ikki svorið hilniseið ikki at nema mann aftur uttan eingjargarðin.”
Tá ið Regin kom heim aftur í Toftir, var hann so alrasin og ovursintur, at hann bangaði geldseyðin, morðaði hann sundur og tveitti hann út fyri dyr. Síðan dró hann hýr á seg og gekk og hímaðist, legðist so av lungnasótt og beið ikki bót. Hann doyði á pætursmessu; summi søgdu, at hann varð sjúkur av tí, at hann iðraði seg so ógvuliga um tær neisur, ið honum vóru vunnar; men summi søgdu, at tað kom bert av tí, at hann hevði runnið ov hart. Og her endar søgan um Regin í Toftum.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


c: text/html

text:
Vit hava eitt sterkt toymið av blómum. Eg eri eigari av Blómuhúsinum samtakinum. Handlarnir halda til í Tórshavn, og Norðskála.
Handan diskin eru útlærdir blómudekoratørar ið altíð eru klár at handa blómur til jarðarferðir. Blómuarbeiði er gjørt av einskøkum við virðing fyri tí deyða, og tey ið eftir standa.
Litirnir eru ymiskir at velja í, og vit royna altíð at føra ynski hjá avvarnadi á mál, soleiðis tey fáa tað ið ynskt.
Tað er við størstu virðing at eg veiti blómur til jarðarferð, at tey avvarandi fáa tað tey ynskja til sína seinastu heilsan til tann deyða.
Hava tit spurningar til blómurnar, kunnu tit altíð spyrja meg.

robotstxt: allowed

filter: keep


text:
Orð og lag: Sofus Hansen
Viðmerking: Yrktur 12. apríl 2014.
1. Tú er so góð nú, tú var so glað,
ikki so nógv her, av tínum slag.
Eittans ein kossin, biði frá tær,
aftur eitt smíl nú, tú gevur mær.
2. Gleðin tann stóra, tú er nú her,
gleðin tann vakra, sløkna ei er.
Vit skulu minnast, dagin í dag,
ei vit nú hava, av tínum slag.
3. Sjúka og pína, hvat gera vit,
hetta er gongdin, okkum við lið.
Rópa um hjálp nú, Hann er jú her,
liggja á song tá, Harrin hann ber.
4. Dagur so kemur, náttin so við,
stendur tá Harrin, við okkara lið.
Skjótt hann tá tekur, sálina við,
syngja tá sangin, gevur Hann frið.
5. So kom tann dagur, andin hann fór,
familja og vinir, ja sorgin so stór.
Jesus hann tekur, teg í sín favn,
tá er bert minnir, og her eitt navn.


text:
mikrobylgjur – ein heilsuvandiNavigation
Kanningar vísa, at millimetur-bylgjur (5G), sum amerikanska verjumálaráði brúkar at temja mannamúgvur við, hava neiliga ávirkan á húðina og eyguni hjá fólki. Ísraelsk kanningarúrslit frá altjóða ráðstevnu vísa, at elektromagnetisku frekvensirnir, sum verða brúktir í nýggjasta...Les Meira
4G netið hevur álvarslig hjáárin á heilsuna hjá fólki Martin Möhrke, undangongumaður í vanligari og alternativari náttúruvísind, sigur, at eitt alsamt vaksandi tal av fólki nú dregist við óforklárligar sjúkur, sum standast av mikrobylgjugeisling frá m.a. 4G/LTE netinum. Í 2002...Les Meira
312 milliónir europearar raktir av ókendari sjúku Talan er um ókendu sjúkuna elektro-ovurviðkvæmi, har rakti persónurin fær ávís sjúkueyðkenni av at uppihalda sær í øki við tráðleysum internetið (Wi-Fi) ella av at tosa í fartelefon. Sjúkueyðkennini eru m.a. høvuðpína,...Les Meira
Altjóða samgonga ávarar um tráðleyst internet úr rúmdini Nýstovnaði felagsskapurin »Altjóða Samgongan ímóti Geisling úr Rúmdini« (Global Union Against Radiation Deployment from Space (GUARDS)) ávarar í yvirlýsing um ætlanirnar hjá fimm fyritøkum: Facebook, Google, SpaceX,...Les Meira
Committee on the Environment, Agriculture and Local and Regional Affairs
Endamálið hjá felagnum er at kasta ljós á negativu biologisku ávirkanina frá tráðleysari tøkni, so sum Wi-Fi og fartelefonmastrum,
Kanningar frá óheftum vísindafólkum vísa, at mikrobylgjugeisling (frá t.d. fartelefonum) er skaðilig.


text:
Kavarudding
Kommunan tekur sær av kavarudding og salting á kommunalu vegunum. Kommunan eigur ein saltbil og hevur samstarvsavtalu við veitara um graving við maskinu.
Ábyrgd av kavaruddingini hevur arbeiðsformaðurin í Veitingareindini.
Í vanligum kavaveðri verður grivið eftir hesi raðfesting:
1. Streymnes, skúlabrekkan og busssteðgipláss
2. Vegirnar til dagstovn og skúlar á Oyrarbakka
3. Vegirnar til dagstovn og skúlan í Hvalvík
4. Hósvík
4. aðrir kommunalir vegir
Kommunan hevur ábyrgdina av salting av øllum kommunalum vegum. Kassar við salti í verða settir við brekkur. Heldur tú, at tørvur er á saltkassa í tínum grannalag, set teg so í samband við kommununa á tlf: 667271.
Eru spurningar ella áheitanir viðvíkjandi kavarudding í Sunda kommunu, eru borgara vælkomnir at venda sær til kommunuskrivstovuna á tlf.: 667271.


text:
Komandi mikudag tann 1. mars byrjar altjóða bindiklubbin í Runavík aftur.
Sambinding snýr seg um at binda saman, bæði við stokkum og við práti. Altjóða bindiklubbin er ætlaður sum eitt høvi hjá nýliga tilfluttum kvinnum í Føroyum at hitta aðrar kvinnur í økinum, eitt stað at hittast, læra av hvørjum øðrum og hugna sær saman. Tað er ikki nøkur treyt, at luttakararnir duga at binda fyri at vera við í bindiklubbanum. Bæði kvinnur av føroyskum og útlendskum uppruna eru vælkomnar við. Fyriskipararnir í Runavík vóna at luttakarar koma úr allari Eysturoynni. Tiltakið er partur av integratiónsátaki hjá Reyða Krossi Føroya, sum samstarvar við kvinnur kring landið og bókasøvnini á staðnum.
Altjóða bindiklubbin byrjaði fyri einum ári síðani á bókasavninum við Løkin. Nógv var gjørt burturúr og m.a. vitjaði Dagur og Vika hetta fyrsta kvøldið. Skjótt var bindiklubbin eisini á øðrum bókasøvnum kring landið, og hevur undirtøkan verið góð allastaðni. Tað er ymiskt hvussu títt bindiklubbarnir hittast. Í Runavík er ætlanin at hittast annaðhvørt mikukvøld fram til summarfrítíðina.
Meira kann lesast um Sambinding á facebook m.a. á hesi síðuni: Sambinding/Intertwining ella á bólkinum: Sambinding Runavík.


text:
MYRKALAGDUR
Árið hevur 16 mánaðir: November,
desember, januar, februar, mars, apríl,
mai, juni, juli, august, september,
oktober, november, november, november, november.
Henrik Nordbrandt
Hetta er onnur av 91 yrkingum í savninum Håndens skælven i november, sum kom í 1986. Tað var Michael Rasmussen, lærari á Læraraskúlanum, sum gav mær bókina í føðingardagsgávu hetta árið. Brøndums Forlag gav hana út við fimm træskurðum hjá Jørgen Haugen Sørensen í 800 eintøkum.
Men heilt myrkalagdur er november ikki, so langt ífrá. Seinasta vikuskiftið í mánaðinum, 26. og 27. november, fara íslendsku GusGus at spæla í Sirkus í Vágsbotni. Fløgurnar á myndini omanfyri fekk eg frá teimum í 1996, tá eg hevði samrøðu við leiðaran á Húsinum, ella Hinum Húsinum, sum vendi sær til ungdóm í miðbýnum í Reykjavík, har GusGus eisini komu. Hetta var fyrsta útgávan hjá GusGus, hon nevndist Polydistortion og fevndi millum annað um Believe. Samrøðan við íslendska ungdómsleiðaran í Hinum Húsinum varð í sendingini Vetrarbreytin í Útvarpi Føroya 1996.


text:
Sjálvsagt skalt tú við til Afterparty
– Tað er her tað sker 😉
Gott lag.
Óformelt.
Festligt.
Hugnaligt.
Avmarkað pláss.
Skalt tú við til Afterparty, er ikki neyðugt at taka bil við!
Vit skipa fyri koyring frá Hotel Føroyum
Hetta kanst tú vænta tær >>
Flutning frá Hotel Føroyum við | Supersjaufføri
Vit byrja við | Samansjóðing á The Tarv
Síðan fara vit í stílfult Afterparty í | Skeiva Pakkhúsi
Synergi fer at bjóða tær | Snaps sum smakkar sterkt og kanska søtt
Leif Sørensen fer at | Servera sera vælsmakkandi smátt og stórt
Jensina Olsen fer at | Skipa fyri, at stemningurin verður í topp
Tú fert at | Spæla við og mingla og svinga millum skálirnar
Óvæntaður gestur fer at | Siga tað uppá tann stuttliga mátan
Barrvørðurin fer at | Standa klárur
Playlistin fer at | Spæla salsa, svenskan popp …


text:
Guðstænastur í útvarpi
Podcasts >
Útvarpið hjá Kringvarpinum roynir at koma víða kring oyggjarnar at varpa guðstænastur út. Beint undan útvarpingini verður ein lýsing av kirkjuni givin. Nær hon er bygd, hvør hevur teknað hana, hvat serstakt er í kirkjuni, altarsilvur og altartalva. Síðani verður nevnt, hvør er prestur, deknur, urguleikari og klokkari, og hvørjir sálmar verða sungnir.
Útvarpið hjá Kringvarpinum roynir at koma víða kring oyggjarnar at varpa guðstænastur út. Beint undan útvarpingini verður ein lýsing av kirkjuni givin. Nær hon er bygd, hvør hevur teknað hana, hvat serstakt er í kirkjuni, altarsilvur og altartalva. Síðani verður nevnt, hvør er prestur, deknur, urguleikari og klokkari, og hvørjir sálmar verða sungnir.


text:
Er tað nakar, sum slóðar fyri, so er tað Gutti
Tað segði Jógvan Skorheim, borgarstjóri millum annað í gjárkvøldið, tá Klaksvíkar Kommuna heiðraði honum í samband við Heiðursskjal Poul E. Petersens. Jógvan Skorheim segði:
Gott kvøld, øll somul og vælkomin til hesa stóru løtuna.
Hendan vikan snýr seg um at Slóða fyri.
Gamaní er “Slóða fyri” eitt umhvørvisátak, men nú eg skuldi siga nøkur orð til heiðurs fyri Guttormi, so virkaði sama yvirskrift so beinrakin.
Tí er tað nakar, sum slóðar fyri, so er tað Gutti.
***
Við at slóða fyri kann man gera mun.
Og fá eru tey, sum so ítøkiliga og yvir so langa tíð hava gjørt mun, sum tú Gutti hevur gjørt seinastu mongu árini.
Vit kunnu fyri stuttleika skrúva tíðina góð 21 ár aftur, til 1997.
***
Rennifelagið Treysti var stovnað, men felagið og virksemið høvdu ligið still í fleiri ár.
Yvirhøvur hevði renning ikki so nógv uppá seg um hetta mundið.
Vart tú heppin kundi tú av og á síggja onkran einstakan original renna “til onga nyttu”.
Men hetta var so sjáldsom sjón, at tú sum bilførari saktans kundi finna uppá at rulla rútin niður og rópa okkurt smáargandi eftir viðkomandi.
Men nú flytir Hvannasundsmaðurin Guttorm Sørensen við familjuni heim úr Danmark.
Tey sláa seg niður her í Klaksvík, og so byrja ting at henda.
***
Lív kemur í Treysti, sum nú aftur fer at skipa fyri rennikapping á norðoyastevnu.
Gutti ornar enntá fyri, at rennirutan verður løgd beint ígjøgnum býin, soleiðis at øll síggja rennararnar.
Samstundis, sum Gutti gongur á odda við fyriskipan og tí praktiska rundanum felagið, er hann eisini sum oftast fyrstur um mállinjuna, tá ið kapping er á skránni.
Bilførarar byrja so smátt at venja seg við at síggja Gutta renna út eftir Oyravegnum og runt í býnum, og við tíðini leggjast eisini fleiri og fleiri afturat.
Áðrenn vit veruliga vita av tí, hevur sundamaðurin í gulu føraratroyggjuni slóðað somikið fyri, at Treysti er blivið eitt lívligt felag við nógvum limum og virksemi.
Renning kemur á móta, og í 2002 eru Gutti og hini í Treystinum viðvirkandi til, at Frælsur ítróttur fær stovnað egið sersamband í ÍSF.
Gutti er sjálvandi eisini við, tá ið Badmintonhøllin gerst veruleiki, og hetta gevur Treystinum eitt felagshøli og karmar til innandura venjing.
Tá ið eitt mál er rokkið, er tíðin komin at seta eitt nýtt. Hetta hevur eyðkent virksemið hjá Gutta øll árini, og soleiðis er tað enn.
Í míni tíð sum borgarstjóri havi eg av fyrstu parkett upplivað, hvussu eldhugaður og arbeiðssamur Gutti er.
Stóra málið nú er rennibreytin, sum ynski hevur verið um í nógv ár. Sum umboð fyri Treysti hevur Gutti verið partur av arbeiðsbólkinum frá byrjan, og ein so stór verkætlan er eitt sindur sum eitt marathon, sum man kann petta sundur í deilmál.
Beint nú eru vit við eina av mongum mállinjum, tí tilboðini um arbeiðstøku koma inn nú í hesum mánaðinum.
Og vit gleða okkum sjálvandi øll til at røkka endaligu mállinjuni á tí túrinum, so at siga.
***
Góði Gutti.
Tú hevur runnið fremst í so nógv ár og á so nógvum teinum. Og tí standa vit við hávirðing saman við tær her í kvøld og staðfesta, at tú ert fyrimyndarligur.
Tú hevur altíð verið lættur á fótum og lyndi, og sjálvtum sjúka hevur givið tær tungar mótbrekkur seinastu árini, so hevur tú runnið víðari.
Tú ert ongantíð steðgaður, og tú slóðar framvegis fyri.
Tað eru vit mong, sum takka hjartaliga fyri, og vit ynskja tær eisini hjartaliga til lukku við væl uppiborna heiðrinum.
Persónliga vil eg eisini takka tær fyri títt heilhjartaða og inspirerandi íkast í samband við at gera dreymin um rennibreytina til veruleika.
Frá byrjan hevur tú við treysti og trúfesti lagt fulla orku í verkætlanina, og eg tori at siga, at tín leiklutur og verimáti í tilgongdini hevur havt avgerandi týdning fyri, at arbeiðið hevur gingið so væl higartil.
So túsund takk fyri tað.
***
Sjálvt um tú í nógvar mátar minnir um ein einmansher, so er tað sjálvsagt, at ongin klárar alt einsamallur.
At vera fremst krevur eitt gott bakland, og tað hevur tú í familjuni. Í Ingun, Jan Elmari og Kamillu, og ikki minst í øllum vinum, kappingarneytum og makkarum í ítrótti og øllum lutum.
Og tí vil eg eisini nýta hetta høvið at ynskja øllum tykkum, sum hava fylgt, og framvegis fylgja, Gutta á hesum væl runna teininum seinastu mongu árini, hjartaliga til lukku.
***
At enda havi eg her eina gávu til tín frá okkum øllum í Klaksvíkar kommunu, sum eg vil biðja teg koma her og taka ímóti.
Enn einaferð, hjartaliga til lukku!
Takk fyri.


text:
Týtt: Victor Danielsen
1. Í tí Kletti, sum brast fyri meg,
mín sál nú kann hvíla so trygt;
fyrr var ófriður, stríð
altíð sál míni í,
men nú livir hon glað, uttan frykt.
Niðurlag:
Í tí Kletti, sum brast fyri meg,
er eitt skýli, ein borg fyri meg, fyri teg;
gongur bylgjan enn há,
einki ilt kann meg ná
í tí Kletti, sum brast fyri meg.
2. Í tí Kletti, sum brast fyri meg,
eg lív fyri sálina fekk;
í hans blóði, sum rann,
har eg heilsubót fann
og fekk frið, eg, sum friðleysur gekk.
3. Úr tí Kletti, sum brast fyri meg,
rann frelsunnar streymur hin dag;
eg fekk gleði og troyst,
bundna sál mín varð loyst,
og tí lovar hon Harranum glað.


text:
Skapið karmar og setið krøv – og vísið okkum álit
Áheitan á løgmann og politisku skipanina:
Skapið karmar og setið krøv – og vísið okkum álit
Nýggja Vísindaráðið hevur nú virkað í næstan hálvt annað ár, men enn er onki uppskot til granskingarpolitikk lagt fram fyri almenningin.
Høvuðsuppgávan hjá Føroya Vísindaráði, har løgmaður er formaður, er at “orða yvirskipaða granskingarpolitikk Føroya við felags hugsjón, sum fevnir um gransking, menning og nýskapan”.
Hesin granskingarpolitikkurin skal siga, hvussu politikararnir ynskja at føroyska “landslagið” fer at síggja út komandi 5-10 árini, tá ið tað kemur til gransking, menning og nýskapan.
Politikkurin snýr seg m.a. um leiklutin hjá Fróðskaparsetri Føroya og hinum undirvísingar- og granskingarstovnunum, um granskarapark og/ella universitetskampus og hvussu játtanir til hesar granskingarstovnar og -grunnar skulu fyriskipast. Hetta eru sostatt spurningar, sum ávirka allar partar av føroyska granskingar- og menningarumhvørvinum, herundir samspælið við ES og restina av útheiminum.
Á fyrsta fundinum í Vísindaráðnum, sum var tann 28. november 2008, var breið semja um, at hóast vánaliga fíggjarstøðu – og kanska serliga orsakað av fíggjarstøðuni – var neyðugt at satsa miðvíst og munandi uppá gransking, menning og nýskapan.
Granskingarnevndin og Vísindaráðið hava tískil viðgjørt hendan spurningin á flestu fundunum síðani ársskiftið 2008/2009. Í september 2009 gjørdi Granskingarnevndin endaligt uppskot til føroyskan granskingarpolitikk. Uppskotið skuldi góðkennast á fyrstkomandi fundi í Vísindaráðnum, men tíverri varð ætlaði fundurin í oktober 2009 avlýstur, og síðani hevur eingin fundur verið.
Okkara universitet, søvn, granskingarstovnar og –umhvørvi eru smá. Somuleiðis eru privatar fyritøkur, ið leggja seg eftir at skapa karmar um menning og nýskapan. Tað er luturin og lagnan hjá einum lítlum landi at alt er avmarkað og smátt, men fyri tað er tað alneyðugt at politiska skipanin sær til at skapa fólkavøkstur og ikki minst trivna. Fólkavøkstur og trivnaður verður, tá ið ung vísindafólk og granskarar – talentini innan- og uttanlands, trúgva uppá eina føroyska framtíð. Uttan ein føroyskan granskingarpolitikk og eina ítøkiligari ætlan missir føroyska granskingar- og menningarumhvørvið – og ikki minst tey ungu – trúnna uppá, at politiska skipanin vil nakað ítøkiligt við føroyskari gransking, menning og nýskapan.
Vit heita á politisku skipanina um at tekna eina visión, at skapa bygnaðarligar og fíggjarligar karmar, at seta krøv og at raðfesta – og hereftir vísa granskarunum álit. Vit ynskja øll tað sama: At skapa vitan og framburð fyri føroyska samfelagið.
Martin Zachariasen,
formaður í Granskingarnevndini


text:
Sambżliš į Mżruvegi er partur av eind 1 ķ Trivnašardeplinum.
Samband fęst viš eindarleišsluna her
Sambżliš į Mżruvegi
Mżruvegur 13
700 Klaksvķk
Tlf: 458200
Sambżliš į Mżruvegi heldur til ķ stórum hśsum, sum eru bygd til endamįliš. Sambżliš er bżtt ķ tvęr eindir. Ķ ašrari bśgva 6 fólk viš menningartarni og ķ hinari bśgva 4 fólk viš autismu. Bśfólkini hava egna ķbśš. Harumframt er felags kųkur og stova. . Bśfólkini eru eftir fųrimuni viš til at gera mat, rudda o.a.
Arbeitt veršur m.a. viš at skapa eitt gott og trygt heim, og viš stųši ķ tķ einstaka at menna fųrleikarnar hjį bśfólkunum. Ķ nįmsfrųšiliga arbeišinum veršur dentur lagdur į relatiónir, samskifti og fysiskan aktivitet. . Vit sjónliggera virksemiš į stovninum viš dag- og vikuętlanum, iš eru viš til at skipa gerandisdagin. Boardmaker veršur nżtt sum samskiftisamboš.
Gerandisdagar eru bśfólkini til arbeišis į einum virknis- ella verkstašstilboši. Ķ frķtķšini eru ymiskir aktivitetir į skrįnni, sum kvųldskśli, frķtķšarklubbur, svimjing, gongutśrar o.a. Hvųrt įr hava borgararnir mųguleika at fara į legu ķ Nesvķk og į Zarepta. Jólahald er į hvųrjum įri fyri bśfólki og avvaršandi. Um summariš er eisini ein įrligur arbeišsdagur saman viš avvaršandi.
Sambżliš hevur egnan bil.
Sambżliš er normeraš til uml. 12 įrsverk. Vekjandi nįttarvakt er ķ sambżlinum.
Dagført tann 23-08-2016


text:
AirportTaxi
AirportTaxi til og frá Tórshavn DKK 200,00 fyri hvønn. Upp til 3 ferðandi í hvørjum bili. Børn undir 12 ár hálvan prís. Sí tær aktuellu komu- og fráferðingar tíðir á Vága Floghavn .. Leigubilar Upp til 4 ferðandi í bilinum DKK 650,00 5 ferðandi í bilinum DKK 750,...
Sightseeing við taxi
Royn okkara sightseeing túrar við taxi kring oyggjarnar. Explore unique Locations by Taxi. Kirkjubø km 28. Estimatet time 1 hour. DKK. 490,-. Sornfelli + Norðadalsskarð km 38. Estimatet time 1 hour. DKK. 490,-. Bø + Gásadalur km 114. Estimatet time 3 ...
Um Taxi Bil
Søgan Bilstøðin bil var stovnsett í 1952. Teir, sum stovnaðu støðina, vóru: Hans Mellemgaard, Eiler Thorsvig, Hans A. Davidsen, Poul Gaard Hansen og Pauli Gaard Hansen. Støðin helt til í Niels Finsensgøtu, har sum Baby og Barnaútgerð er í dag. Í 1960 flutti støðin niðan í Liðagøtu. Tvey ár seinni bleiv Bilstøðin í Vágsbotni, ið bæði hevði hýru og vøruvognar løgd saman við BIL. Frá tí degi at Oyggjarvegurin bleiv gjørdur norður móti Hórisgøtu í 1960, hevði støðin regluligan ferðafólkaflutning við fergu millum Hvalvík og Sundabrúnna. Tá almenna flogferðslan byrjaði í juni 1963 hev...


text:
Konservatisma
Konservatisma (ella afturhaldssinnaður) er ein politisk hugsjón ella samfelagsfatan ið vil varðveita samfelagsskipanina sum er. Hugsanin um at tað verandi er nóg gott og at broytingar eru óneyðugar. Allar broytingar skulu koma so líðandi. Vit seta ofta konservatismu saman við tjóðskaparligan siðaarv og sterka landsverju. Konservatisman kom at viga upp ímóti frælsishugsjónunum í fronsku kollveltingini. Konservatisma leggur dent á varðveitslu av samfelagsskipanini og siðbundnum virðum. Konservatisma er í stóran mun grundað á liberalismu.
Politiskir flokkar[rætta | rætta wikitekst]
- Føroyar: Hin føroyski fólkaflokkurin
- Danmark: Konservativi Fólkaflokkurin
- Noreg: Høgri
- Svøríki: Moderaterna
- USA: Republikanski Flokkurin
- Kanada: Konservativi flokkurin


text:
Vit hava áður havt onkra viðmerking til byggingina í Havn og her er ein viðmerking, sum Rógvi Thomsen hevur til støðuna í Klaksvík í sambandi við niðurtøkuna av einum húsum har. Eg veit ikki um eg havi rætt í mínum varhuga av at tað í løtuni verður farið eitt sindur fram eftir fummum í einum væl skiljandi áhuga fyri tí virksemi, sum nýtt byggjarí hevur við sær. Arbeiðsskapandi virksemi er sjálvandi av tí góða, og konservativum áhuga fyri at varðveita alt gamalt skulu vit altíð ansa eftir. Men hinvegin er okkara býarsøga so ómetaliga stutt. Tað er serstakliga umráðandi ikki at taka burtur tað, sum eyðkennir okkum og okkara býir. Lesið kjakið á heimasíðuni hjá Norðlýsinum:
http://www.nordlysid.fo/Default.aspx?ID=42&Action=1&NewsId=13726&PID=3773
Eg má siga sum satt er, hevði tað ikki verið fyri
ovurhonds vøkru náttúruni, so eru stórir partar av Klaksvíkini ein
arkitektonisk marra. Eyðkennið fyri ein góðan bý er, at samanhangur er í honum
yvir tíð og stað, at tað sæst týðuliga hvussu býurin er mentur. Bæði húsini hjá
Haldor og Rudolf, vóru eyðkendir bygningar fyri fjørutini, tá ið teir vórðu
bygdir. Eg segði ikki at teir vóru vakrir, men sermerktir, soleiðis at tú kendi
Klaksvíkina aftur. Húsið hjá Eik banka finnur tú allastaðni í verðini, hatta er
ein arkitektoniskur parasittur. Hvussu lítið fyrilit hevur verið fyri at
varðveita kontinutetin og samanhangini í bygdini eru alt ov nógv dømi um. Gamla
Innistova, eitt tað elsta bóndahúsið í Klaksvík, ið eisini var tingstaður, varð
tikin niður í 60’unum. Og hvat er har nú: eitt talvborð, ein ikki serliga
orginal standmynd, og eitt springvatn. Springvøtn og standmyndir eru allastaðni
í heiminum. Men gamla Innistova var bara í Vági í Klaksvík. Gomlu vøkru
sýslumanshúsini út í Klaksvík, bygd í 1860’unum vórðu tikin niður í 1970’unum.
Gamla Havnaskrivstovan, gamalt pakkhús frá 1850’unum, maltrakterað við
husmorvindeygum. Niðanfyri Gamla Skúla var vakur urtagarður, hvat er har nú?
Parkeringspláss hjá KFUM og K. Niðanfyri hjá Lützen, handan Stongunum, var
vakur gamal urtagarður, gudarnir viti varð av honum, undir hvat betong hann
hvarv. Tað er ikki av nostalgi eg skrivi hetta, menning skal vera í øllum býum,
men skalt tú hava røtur, so skal eisini kennast ein samanhangur til fortíðina.
Tey, ið eru ung í Klaksvík nú, kenna sjálvandi ikki tey støð, ið eg nevni, tí
tey eru burtur. Men tað ger tey eisini fyrilitaleys fyri býnum, tí tey síggja
bara “nýtt”, býurin verður uttan søgu, alt hitt er burtur, og tey kunnu ikki
vita betri. Kemur tú til Klakvíkar, so sært tú fyrst til høgru vøkru
Borðoyavíkina, og hvat er so til vinstru, Klingrugarður, ein hópur av ljótum,
tilvildarligum pakkhúsum uttan arkitektoniskt virði. Er tað virðiligt fyri ein
bý at hava slíka innkomu? Ja, sjálvt sandurin er horvin. So náttúran
sleppur heldur ikki undan teimum skipaðu herverkunum ikki um at tala ógvusliga
benið undir Klakki.Í
veruleikanum, so haldi eg ikki at alt skal varðveitast fyri at varðveitast –
tað er tað ikki nakað endamál í. Tað sum eg royni at siga er, at tað sum mann
forsømir í Klaksvík er ein samanhangur, so tað sæst hvussu býurin er mentur,
bygningar frá ymiskum tíðarskeiðum. At so sumt er meira varðveitingarvert
enn annað er onnur søga. Eg haldi tildømis, at tað ikki líkist nøkrum at taka
Betesta, sum var, niður, bygningur hevði ein samanhang við søguna hjá
brøðrasamkomuni í Klaksvík, hvussu bygningurin við árini varð útbygdur, húsini
hjá Eliesar komu afturat o.s.fr. Ein nýggjur samkomubygnur kann byggjast
aðrastaðni og høvdu parkeringsviðurskiftini eisini verið munin betri. So kundi
Betesda verði brúkt til okkurt annað. Sama kann sigast um hválvkirkjuna frá
1867, tikin niður í 1963/1964. Umframt at vera millum elstu hválvkirkjurnar í
Føroyum, so var hon ein harmonisk eind við kirkjugarðin og umhvørvið uttanum. Ráð átti at havt verið at varðveitt
hana, bæði fyri at vísa m.a. hvussu broytingar fara fram, men eisini til nýtt
virkisøki í vakra gamla bygninginum. Tað er nógv stuttligari at síggja ítøkilig
hús heldur enn myndir av teimum. Kirkjan kundi havt verið brúkt sum lítið konserthús
ella hvør veit, kirkjusøguligt savn fyri allar Føroyar? Men pyntað hevði hon –
í staðin endaði hon sum høsnarhús.
Men tað eru eisini nýggjari bygningar, ið áttu at verði
tiknir niður aftur sum skjótast, áðrenn fólk venjast við hvussu ljótir teir eru.
Besta dømið er nýggja Keypssamtøkan, hon vendir bakið til Nólsoyar Pálsgøtu,
millum Býráðhúsini og handilin gerst ein trong, myrk smoga heldur enn eitt
ljóst býarrúm. Hvat turistunum viðvíkur, so skal Klaksvíkin væl fyrst og fremst vera fyri
klaksvíkingar at búgva í og trívast í, har fær æstetikkurin so stóran týdning
fyri trivnaðin


text:
Evni
Firvaldur byrjar lívið í einum eggi. Hann umskapast fyrst frá eggi til ormveru og síðan frá ormveru til reiv-veru. At enda umskapast hann frá reivveru til vaksnan firvald.
Um tú ert eitt dýr, er tað ikki líkamikið, hvønn lit tú hevur. Litirnir siga nakað um, hvar dýrini liva og hvussu.
Veitst tú av, at dýr eru meistarar í at krógva seg? Nógv tey flestu dýrini royna at krógva seg og fella saman við umhvørvinum, har tey liva.
Fjaðrar? KEKK! Eina lætta beinagrind? KEKK! Og stórir bringuvøddar? KEKK, KEKK!
Í Føroyum er eitt sjósavn – Føroya Sjósavn. Á Sjósavninum ber til at lúra í heimin undir sjónum og uppliva og læra um dýr og plantur, ið har liva.
Øll tindadýr hava smáar kálkplátur uttan á kroppinum. Á smáu kálkplátunum kunnu sita tindar, og tí verða dýrini í hesum bólki nevnd tindadýr.
Hvussu eitur heimsins elsta dýr og mann tað liva undir Føroyum? Les meira her!
Krabbi skiftir ham, tá ið hann veksur. Sært tú gamla hamin og krabban, kanst tú undrast á, at so stórt dýr hevur ligið í so lítlum hami.
Náttúran er full av býlum. Les um býlini og síggj hvørji dýr búgva hvar.
Heiðafuglur hevur reiður í haganum. Flest allur heiðafuglur finnur føði í haganum og niðri í fjøruni. Les meira um heiðafugl her!
Nógv sløg av smáfugli eru komin til Føroya, síðan viðarlundir eru komnar, og fólk eru farin at fáa sær urtagarð.
Hóast 71 % av jarðarflatanum er hav, eru bara 3 % av heimsins fuglasløgum sjófuglur. Í Føroyum er heilt nógvur sjófuglur, tí her er nógv føði í sjónum.
Visti tú, at fiskur hevur ein luftlumma, sum hjálpir honum at halda seg uppi í sjónum? Les meira her!
Tey flestu dýrini hava 5 sansir. Tey síggja, hoyra, føla, smakka og lukta. Men flestu fiskar hava eitt sansagagn afturat ...
Ryggleys dýr hava onga beinagrind eins og vit, og tí hava tey heldur ongan rygg. Les meira her!


text:
Klaksvíkar HF-skeið
Fyrireikingarbreytin er eisini í Klaksvík. Her er talan um Klaksvíkar HF skeið, sum hevur verið í Klaksvík í omanfyri 40 ár. Skúlin hevur síðani 2016 havt bústað saman við Tekniska Skúla í Klaksvík.
Fyrireikingarbeytin er ein almennandi og lestrarfyrireikandi útbúgving, ið fevnir breitt um fleiri evni. Undirvísingin á fyrireikingarbreytini er nakað øðrvísi enn tað, tú kennir frá fólkaskúlanum. Nógv er vanlig floksundirvísing, men bólka- og verkætlanararbeið, er eisini partur av gerandisdegnum. Á fyrireikingarbreytini fært tú eisini møguleika at arbeiða sjálvstøðugt við størri uppgávum.
Útbúgvingin er serliga ætlað tilkomnum, sum hava havt ein steðg frá skúlanum, og ætla sær víðari á eina styttri ella miðallanga hægri útbúgving.
Námsferðir, vitjanir og smærri verkætlanir uttanfyri skúlan og skúlatíðina eru vanlig, á fyrireikingarbreytini.
Framtíðarmøguleikar
Útbúgvingin gevur atgongd at søkja inn á hægri lærustovnar. At útbúgvingin, ið tekur tvey ár, í fleiri lærugreinum endar við lægri stigi enn útbúgvingum, ið taka trý ár, kann hava ávísar avmarkingar við sær. Hetta kann t .d. hava við sær, at ein, ið hevur gingið á fyrireikingarbreytini, og sum ætlar sær inn á ávísar hægri framhaldsútbúgvingar, kanska noyðist at taka eina ella fleiri lærugreinir á hægri stigi her.


text:
12. Jan 2018
Vit eiga at skapa eina mentan, har fyrimyndin er eitt virkið umgdómslív uttan rúsdrekka. Her er umráðandi at arbeiða miðvíst fram ímóti, at at børn og ung ikki smakka sær á ov tíðliga.
30. Des 2017
Nýggjárslyfti - verð ein gerandishetja
22. Des 2017
Virksemi og felagsskapur gevur betri sálarliga heilsu vísir nýggj gransking
21. Des 2017
Ársins roykfríi skúliTað var 8.a í Vágs skúla, sum vann kappingina Ársins roykfríi skúli 2017.Vinningurin, ein bragdadagur, har flokkurin sleppur at síga og fremja onnur brøgd, varð handaður í gjár í Vágsskúla.Tað var skúlastjórin John Henrik Holm, sum handaði heiðursplátuna. John Henrik Holm situr sjálvur...
19. Des 2017
Melda til 5 dagar áðrenn tú ætlar at gevast við at roykja Ver við í ókeypis átakinum hjá Fólkaheilsuráðnum, ið er við til at strimbra og hjálpa tær, sum hevur gjørt av at gevast við at roykja.Fá stuðul, tá tú leggur avFólkaheilsuráðið bjóðar tær, sum...
06. Des 2017
Ung og fast food: 65% eta 1-2 ferðir um vikunaGreinin er úr blaðnum "Ó" - Hanus Samró hevur skrivað:Fólkaheilsuráðið boðaði her fyri frá, at føroyingar vigaðu ov nógv. Tølini bygdu á Gallup kanning, ið varð gjørd í august og september 2017. Sambært kanningini var talið...
20. Nov 2017
Tað er fantastiskt at síggja, hvussu allir samstarvsfelagarnir taka verkætlanina til sín. Samstarvsdagarnir í september og nú hava víst, hvussu stovnar, kommunur og feløg hóast stóran ymiskleika, kunnu síggja alskyns møguleikar fyri at samstarva, bæði í mun til ymiskt virksemi og øki í landinum og við hesum samstarvinum skapa góðar karmar fyri ABC virksemi.
09. Nov 2017
Vit fegnast um, at Tórshavnar kommuna og Vága kommuna nú hava boðað okkum frá, at tey eru við í verkætlanini hjá okkum ABC fyri sálarliga heilsu.


text:
28. mars 2017Nr. 32
Kunngerð um broyting í kunngerð um eyðmerking og fráboðan av fíggjarkontum við tilknýti til útheimin
§ 1
Í kunngerð nr. 11 frá 19. februar 2016 um eyðmerking og fráboðan av fíggjarkontum við tilknýti til útheimin, verða gjørdar hesar broytingar:
1. § 14 verður orðað soleiðis:
“§ 14. Máliskan Meginbanki merkir ein stovnur í einum Rættardømi, sum sambært lóg ella almennari góðkenning er evsti myndugleiki eftir sjálva stjórnina, og sum gevur út løgskjøl, sum verða sett í umfar sum gjaldoyra. Hesin bankin kann vera ein stovnur, sum er sundurskildur frá stjórnini, uttan mun til um rættardømið heilt ella lutvíst eigur hann.”
2. § 19, stk. 2 verður strikað.
3. § 39, stk. 2 verður strikað.
4. Í § 54, stk. 1 verður eftir “hesum” sett: “, uttan so at tann Fráboðandi fíggjarligi stovnurin:
1) einans bókar Kontur, sum eru undantiknar,
2) er eitt dótturfelag, sum ein sovorðin Fráboðandi fíggjarligur stovnur eigur einsamallur, og sum ikki bókar aðrar Fíggjarligar kontur enn ognarlutirnar hjá hesum stovni, ella
3) er ein Íløgueind, har øll eginogn og skuld er fevnd av § 21, stk. 1, nr. 3, 2. pkt.”
5. Í § 102, stk. 2 verður aftan á “Fráboðandi fíggjarligur stovnur” sett: “, sum skal skrásetast eftir § 54”.
6. § 106, stk. 1-3 verða orðað soleiðis:
“Persónar, sum fráboðast skal um, skulu upplýsa føroyskt p-tal ella v-tal fyri tí fráboðanarskylduga at nýta í sambandi við fráboðanina. 1. pkt. er eisini galdandi fyri Eindir við Persónum við ræði, sum eru Persónar, sum fráboðast skal um.
Stk. 2. Í fyrsta umfari verður p-talið upplýst. Hevur viðkomandi ikki p-tal, verður v-talið upplýst.
Stk. 3. Fyri feløg, grunnar, felagsskapir, deyðsbúgv og líknandi, sum hvørki hava p-tal ella v-tal, verður annaðhvørt latið p-talið hjá formanninum ella hjá øðrum persóni, sum hevur rætt at virka vegna Eindina ella Persónin, sum fráboðan skal latast um.”
7. Skjal 1 til kunngerð nr. 11 frá 19. februar 2016 verður orðað sum ásett í skjali 1.
§ 2
Henda kunngerð kemur í gildi dagin eftir, at hon er kunngjørd.
Fíggjarmálaráðið, 28. mars 2017
Kristina Háfoss (sign.)
landsstýriskvinna
/ Bjarni Askham Bjarnason (sign.)
Skjal 1
“Skjal 1
Hesi lond verða mett sum Luttakandi rættardømir frá álmanakkaárinum 2016 at rokna:
Hesi lond verða mett sum Luttakandi rættardømir frá álmanakkaárinum 2017 at rokna:
Landsstýrismaðurin kunngerð á hvørjum ári í seinasta lagi 1. apríl dagførda listan yvir Luttakandi rættardømir.
Listin verður eisini dagførdur á heimasíðuni www.taks.fo”


text:
6. juni 2017Nr. 93
Løgtingslóg um broyting í løgtingslóg um barnavernd (Barnaverndarlógin)
(Privat samdøgursrøkt o.a.)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 18 frá 8. mars 2005 um barnavernd, sum seinast broytt við løgtingslóg nr. 139 frá 18. desember 2013, verða gjørdar hesar broytingar:
1. § 11, stk. 2 verður orðað soleiðis:
”Stk. 2. Harumframt tekur Høvuðsbarnaverndarnevndin avgerð í málum viðvíkjandi rætti til ókeypis umboðan, sbr. § 57, stk. 3, í øllum málum viðvíkjandi umsorganaryvirtøku og samverurætti, sbr. §§ 19, 22, 23 og 24, í málum um familjuviðgerð og dagstovnatilboð á stovnum hjá landinum, sbr. § 15 a, fyriskipan eftir § 15 b, stk. 3 og í málum um privata samdøgursrøkt, sbr. § 63 a, stk. 5.”
2. Í § 22, stk. 4, verður aftan á 1. pkt. sum nýtt pkt. sett:
“Høvuðsbarnaverndarnevndin tekur eftir tilmæli frá Barnaverndartænastuni støðu til, um umboðið fyri Barnaverndartænastuna skal virka sum
1) eftirlit við ella
2) stuðul hjá foreldrunum.”
3. Í § 27, stk. 5 verður aftan á 2. pkt. sum nýtt pkt. sett:
“Um mett verður, at næstrafólk ella onnur, ið hava tætt samband við barnið, eiga at veljast sum fosturforeldur, ger Barnaverndartænastan eitt ítøkiligt tilmæli til Fosturforeldraskipanina at taka avgerð út frá.”
4. Aftan á § 63 verður sum kapittul 9 a sett:
“Kapittul 9 a
Privat samdøgursrøkt
§ 63 a. Ongin kann hava eitt barn undir 15 ár í samdøgursrøkt í privatari familjurøkt longur enn 3 samfeldar mánaðir uttan at hava fingið loyvi frá viðkomandi barnaverndartænastu í økinum, har røktarfamiljan býr.
Stk. 2. Neyðugt er ikki við loyvi sambært stk. 1 tá talan er um nær skyld ella aðrar næstringar, ið barnið hevur eitt tætt tilknýti til.
Stk. 3. Loyvi sambært stk. 1 verður bert givið, um ein kanning av røktarfamiljuni vísir, at uppihaldið er barninum at gagni. Tá loyvið verður givið, skal barnaverndartænastan gera foreldramyndugleikahavaran varugan við ásetingina í stk. 5.
Stk. 4. Tað er ábyrgdin hjá foreldramyndugleikahavara at tryggja sær, at røktarfamiljan hevur neyðuga loyvið.
Stk. 5. Høvuðsbarnaverndarnevndin kann, eftir áheitan frá røktarfamiljuni ella barninum, taka avgerð um, at barnið ikki skal flyta heim aftur frá privatari familjurøkt sambært stk. 1 og 2, um mett verður, at hetta kann skaða barnið.
Stk. 6. Ásetingarnar í stk. 1-5 eru ikki galdandi, tá bara annað av foreldrunum hevur foreldramyndugleika yvir barninum, og barnið býr hjá hinum foreldrinum.”
5. Í § 69, stk. 1, verður “§ 33, stk. 3” broytt til: “§ 35, stk. 2”.
6. Í § 69, stk. 2, verður ”Barnaverdaøkini” broytt til: ”Barnaverndarøkini.”
§ 2
Henda løgtingslóg kemur í gildi dagin eftir, at hon er kunngjørd.
Í Tinganesi, 6. juni 2017
Aksel V. Johannesen (sign.)
løgmaður
Lm. nr. 113/2016


text:
Býráðsfundur 30. august 2007
1.
J. nr. 521 – 06/00927
2. viðgerð av eykajáttan til liðuggerð av bátahylinum í Skálafirði.
-Býráðið hevur á fundi 26/06-2007 samtykt at játta kr. 366.000,00 til at gera bátahylin lidnan, uttan at gera bátaarmarnar.
2.
J. nr. 243 – 07/00298
Støkk-høllin og uppskot frá TN-bygging um heildarætlan fyri Ítróttarøkið í Runavík.
3.
J. nr. 051 – 07/00156
Framtíðarbygnaðurin og viðtøkubroytingar fyri SEV, sum ætlandi koma fyri á umboðsnevndarfundi í sept. 2007.
4.
J. nr. 102 07/00477
Íløgur í barnaansingarstovnar í 2007
Ummæli frá Sosialu Deild:
Av íløgukontuni á 2.5 mió kr. eru brúktar 1.1 mió. til fyribils ansingarstovnin í Skálafirði. Tvs at í løtuni er 1.4 mió kr. eftir til byggi-búnng av barngørðum í Søldarfirði og Skála.
Samlaðu tilboðini uppá byggibúning er 2.766.000, og er tí tørvur á eini eykajáttan til økið uppá 1.366.000 kr.
-Sosiala nevnd á fundi 21/08-2007 metir tað ikki er ráðiligt fara víðari við byggibúningini fyrrenn fígging er fingin til vega og samtykti at søkja um eykajáttan til byggibúning.
-Fíggjarnevndin hevur á fundi 23.08.2007 samtykt at mæla til at eykajáttan upp á 1.366.000 kr. verður veitt.
5.
J. nr. 046 – 06/00363
Stevning frá Starvsmannafelagnum móti Runavíkar kommunu.
Ummæli frá Sosialu Deild:
Starvsmannafelagið hevur bjóða semju í málinum sum inniber at kommunan rindar helmingin av framsetta kravinum, av skattafría partinum av lønini hjá dagrøktarunum, í summarferiuni 2003, sum er áljóðandi 79.090,26 kr. Semingstilboðið kom mikudagin 15.08 og skuldi avgerð takast áðrenn fríggjadagin 17.08 tí málið skuldi í rættin mánadagin 20.08.
Eftir at hava ráðført okkum við løgfr. varð avgjørt at gera semju í málinum.
Biðið verður um eykajáttan á 39.454,13 kr til rindan av kravinum
-Sosiala nevnd hevur á fundi 21/08-2007 tikið undir við at semja er gjørd við Starvsmanna-felagið. Mælt verður til at kanna um peningur er tøkur til endamálið.
6.
J. nr. 512 – 07/00538
Byggivirkið v/Jan Joensen søkir um at keypa grundøki í Lamba til bygging av tvíhúsum.
Ummæli frá Teknisku Deild:
Av tí at Býráðið hevur góðkent byggiætlanina hjá Jeffri og hjá Hildu, mælir TD til at stykkini nr. 3,4,5 og 6 skulu verða einbýlissethús, og mælir frá at byggja fleiri tví- ella samanbygd hús á hesum øki.
-Byggi- og býarskipanarnevndin mælir til at selja Byggivirkið v/Jan Joensen stykkini merkt nr. 3, 4, 5 og nr. 6.
7.
J. nr. 512 – 07/00515
P/F NOVO, søkir í skrivi df. 22/06-07 um forkeypsrætt til matr. nr. 44a ella 47d á Rituvíkshálsi, tiul samanlegging við matr. nr. 47c sum teir eiga.
Ummæli frá Teknisku Deild:
Matr. nr. 44a er útlagt sum E2-øki tað er til Ítróttar- og frítíðarendamál, og kann ikki brúkast til ídnað. Hinvegin er onki til hindurs fyri at geva forkeypsrætt til matr. nr. 47d sum er útlagt til vinnuendamál.
TD mælir til at boða J. Plógv frá at tilsøgn hansara uppá matr. nr. 47d er tikin aftur.
Eisini mælir TD til at geva P/F NOVO tilsøgn um keyp av matr. nr. 47d í 5 mánaðar.
-Byggi- og býarskipanarnevndin mælir til at geva P/F NOVU tilsøgn um optión uppá matr. nr. 47d í 5 mánaðar.
8.
J. nr. EL 248a – 07/00508
Rodmundur Nielsen, søkir í skrivi df. 20/07-07 um útgravingarloyvi til til 2 frítíðarhús á nr. 248b í Elduvík.
Ummæli frá Teknisku Deild:
Almenna byggisamtyktin umrøður og viðger bert grundstykkir til einkult hús, tvíhús og samanbygd hús annars, men viðger ikki 2 sjálvstøðu hús á sama grundstykki.
TD mælir frá at játta umsóknina til útgraving fyri 2 sjálvstøðum húsum á sama grundstykki.
-Byggi- og býarskipanarnevndin mælir frá at játta umsóknina, men at boða frá, at stykkið kann býtast upp til tvíhús.
9.
J. nr. 105 – 07/00517
Beta Files søkir um sponsorering av at fíggja raksturin av grunninum Beta Files.
-Fíggjarnevndin hevur á fundi 23.08.2007 mælt til at málið verður lagt fyri býráðið.
10.
J. nr. 330 – 06/00711
Eykajáttan 2007 til Ítrivsvegleiðarastarvið á Eldrasambýlinum á Skála.
Ummæli frá Sosialu Deild: Lønarútreiðslurnar til ítrivsvegleigarastarvið fyri 2007 eru mettar til kr. 186.000,00 kr.
-Fíggjarnevndin hevur á fundi 23.08.2007 samtykt at játta umsóknini um eykajáttan (2. viðgerð).
11.
J. nr. 130 – 07/00592
Áseting av grundstykkjaprísum til komandi grundstykkir, nú Búnaðarstovan hevur hækkað prísin, sum kommunan keypir jørðina fyri.
-Fíggjarnevndin hevur á fundi 23.08.2007 mælt til at hækka grundstykkjaprísirnar úr kr. 235,00 til 285,00 kr. pr. m2 fyri miðstaðarøkið (Runavík, Saltangará og Glyvrar) og úr 120,00 til 170,00 kr. pr. m2 fyri hinar bygdirnar.
12.
J. nr. 403 – 07/00448
Uppskot til nýggjan 5 ára sáttmála við Tannlæknastovuna í Saltangará um barnatannrøkt.
-Fíggjarnevndin hevur á fundi 23.08.2007 mælt til at leggja sáttmálan fyri býráðið til ummælis, og mælir til, at hædd verður tikin fyri hækkingini á komandi fíggjarætlan.


text:
Fyrsti sunnudagssk˙lin Ý F°royum ľ 1880
═ 1880 verur fari undir at halda sunnudagssk˙la Ý nřbygda Sloans sali vi Tingh˙svegin Ý Havn.
Stigi, sum Dia Ý Geil tˇk at lata seg doypa, fekk eisini ßvirkan ß sunnudagssk˙lan. ═ Leirkerinum nr. 1-2 frß 2000 stendur: Eftir hetta gj°rdist mˇtst°an h°r mˇti Sloan og virki hansara, og Dia kom eisini at lÝa fyri hetta stig, hann hevi tiki. Eitt av ˙rslitunum var, at stegur kom Ý sunnudagssk˙lan, sum var byrjaur sama ßri. Men ßri eftir skrivar Sloan: äSunnudagssk˙lin byrjaur aftur; n°kur fß b°rn.ô Ikki eru b°rnini mong, sum koma tey fyrstu ßrini, men so vi og vi fßa b°rnini sjßlv ßhuga fyri at koma og hoyra s°gurnar ˙r BÝbliuni sagdar ß ein slÝkan hßtt, at tey duga at fata tŠr.
Brot ˙r dagbˇkunum hjß Dia Ý Geil:
13. juli 1884
... ═ dag byrjau vit sunnudagssk˙lan aftur (sum stegur var komin Ý einafer enn av mˇtst°u) vi tveimum b°rnum.
14. september 1884
Bert ein genta var Ý sunnudagssk˙la og ein lÝtil genta ß evangeliska m°tinum kl. 6, men ein sßl er dřrabar fyri Harran. Mßtti Harrin signa or SÝtt til hesar bßar gentur.
21. september 1884
8 b°rn Ý sunnudagssk˙la. Harrin er mentur at fßa tey at koma.
26. oktober 1884
Fimm b°rn komu Ý sunnudagssk˙la, men eingin ß m°ti kl. 6, so eg var einsamallur saman vi Harranum Ý salinum, men eg kendi meg ikki einsamallan. Mßtti Hann meir og meir veri glei hjarta mÝns. Mßtti Hann fylt meg vi Anda SÝnum, so eg kann vera betur f°rur fyri til fulnar at vitna um Hann.
2. november 1884
Bert 1 barn Ý sunnudagssk˙la.
11. november 1888
48 b°rn komu Ý sunnudagssk˙la, og tˇ at eg nŠstan alla tÝina var einsamallur vi teimum, vˇru tey hampiliga still. Elsebeth systir kom inn mˇti endanum og talai eitt sindur til teirra.
Les meira... (Fyrsti dˇpurin Ý F°royum ľ 1880)


text:
30. apríl 2018Nr. 49
Løgtingslóg um djóravælferð
(Djóravælferðarlógin)
Samsvarandi samtykt Løgtingsins staðfestir og kunnger løgmaður hesa løgtingslóg:
Kapittul 1
Almennar ásetingar
Endamál lógarinnar
§ 1. Løgtingslógin hevur til endamáls at fremja djóravælferð, djóravernd og virðing fyri tomum sum villum djórum.
Virkisøki
§ 2. Løgtingslógin er galdandi fyri:
1) Súgdjór, t.e. Mammalia.
2) Fiskar, t.e. Agnatha, Chondrichthyes og Osteichthyes.
3) Fuglar, t.e. Aves.
4) Paddur, t.e. Amphibia.
5) Skriðdjór, t.e. Reptilia.
6) Tíggjubeint krabbadjór, t.e. Decapoda.
7) Høgguslokkar, t.e. Cephalopoda.
8) Onnur djór, sum eru í varðveitslu hjá fólki.
Stk. 2. Á sama hátt er løgtingslógin galdandi fyri ymisk menningarstig av somu djórum, um sansingargøgnini samsvara við menningarstigið hjá livandi djórum.
Stk. 3. Løgtingslógin er galdandi á føroyskum landøki og á sjóøkinum innan fyri 12 fjórðingar, á skipum, ið eru skrásett í Føroyum, og á flogførum hjá feløgum, ið eru skrásett í Føroyum.
Viðferð av djórum
§ 3. Djór hava eginvirði, sum ikki er treytað av tí nyttuvirði, tey hava fyri fólk. Djór skulu viðfarast væl. Tey skulu ikki verða nervað ella órógvað óneyðugt, og tey skulu verjast fyri óneyðugari strongd og vandanum fyri hesum.
Hjálparskylda
§ 4. Ein og hvør, sum kemur fram á djór, sum er eyðsýniliga sjúkt, skatt ella hjálparleyst, skal eftir førimuni hjálpa djórinum. Er talan um djór frá djórahaldi, og ber ikki til at veita nóg góða hjálp á staðnum, skal eigarin ella politiið hava boð beinanvegin. Hesi taka tá við hjálparskylduni.
Stk. 2. Vegfarandi skulu hava fyrilit og vísa varsemi við djórum, ið eru á ella við veg. Við ákoyring eru ásetingarnar í stk. 1 galdandi.
Stk. 3. Er eyðsýnt, at djórinum ikki er lív lagað, ella at djórið ikki kann gerast frískt aftur, kann tann, ið kemur fram á djórið, avlíva tað beinanvegin. Djór frá djórahaldi skulu ikki avlívast eftir hesi áseting, um tað ber til at boða eigaranum, djóralækna ella politinum frá innan fyri rímiliga tíð. Kortini kann djór frá djórahaldi verða avlívað beinanvegin, um tað er eyðsýnt, at djórinum ikki er lív lagað.
Stk. 4. Landið rindar fyri neyðugar útreiðslur til átøk eftir hesi grein. Fyri djór frá djórahaldi kunnu útreiðslur, ið standast av øðrum átøkum eftir hesi grein, og sum eigarin ella tann, ið varðar av djórahaldinum, hevur latið samtykki til, krevjast aftur frá eigara ella tí, ið rekur djórahaldið.
Stk. 5. Ásetingarnar í stk. 1-3 galda á sama hátt fyri tann, sum tilvitað ella av grovum ósketni elvir djóri skaða, men viðkomandi kann ikki krevja landið eftir endurgjaldi fyri útreiðslur fyri átøk, sum standast av hesum.
Stk. 6. Landsstýrismaðurin kann áseta nærri reglur um endurgjald fyri útreiðslur eftir hesi grein.
Fráboðanarskylda
§ 5. Ein og hvør, sum hevur orsøk at halda, at djór eru fyri skammfaring ella fyri álvarsligum svíki viðvíkjandi umhvørvi, eftirliti og røkt, skal skjótast gjørligt boða politinum frá. Fráboðanarskyldan er galdandi við teimum avmarkingum, sum eru ásettar í aðrari lóggávu.
Stk. 2. Ein og hvør, sum fær kunnleika um, at fleiri vill djór ella útiløgudjór eru sjúk ella skadd, skal skjótast til ber boða politinum frá.
Skurðviðgerð o.tíl.
§ 6. Heilivágsviðgerð og skurðviðgerð skal gerast við fyriliti fyri djóravælferðini og umhugsni fyri virkisføri og lívsgóðsku hjá djórinum. Einans djóralæknar kunnu seta djór í viðgerð og skurðviðgera.
Stk. 2. Loyvt er ikki at skurðviðgera ella taka burtur kropslutir á djórum uttan so, at hetta er neyðugt fyri at tryggja heilsuna hjá djórinum. Loyvt er djóralækna at avhorna, gelda og beinskerja, um tað er neyðugt í mun til djóravælferð ella av øðrum orsøkum. Kortini er djóraeigara loyvt at beinskerja fugl, sum í mesta lagi er sjey dagar gamal. Djóraeigara er loyvt at marka og merkja djór í djórahaldi, um hetta kann gerast á tryggan hátt.
Stk. 3. Neyðug doyving og pínuviðgerð skal brúkast, um talan er um pínufulla skurðviðgerð ella onnur pínufull inntriv.
Stk. 4. Landsstýrismaðurin kann í kunngerð áseta nærri reglur um heilivágsviðgerð og skurðviðgerð, undir hesum áseta treytir fyri ella banna ávísum viðgerðum og viðgerðarhættum og loyva undantøkum frá stk. 2.
Merking o.tíl.
§ 7. Hóskandi framferðarháttur skal brúkast, tá ið djór verða merkt og markað. Djórið skal ikki verða darvað í síni atferð av hesi orsøk, og djórið skal ikki nervast óneyðugt.
Stk. 2. Landsstýrismaðurin kann í kunngerð áseta nærri reglur um at merkja og marka djór, undir hesum eisini áseta og banna ávísum mannagongdum og háttum, tá ið merkt og markað verður.
Stk. 3. Landsstýrismaðurin kann áseta reglur um, at merkt og markað djór skulu vera skrásett í eini skrá, og um, hvør hevur atgongd til hesa skrá. Somuleiðis kann landsstýrismaðurin í kunngerð áseta reglur um, at djór, sum ikki eru merkt ella markað, kunnu verða avlívað ella latin øðrum uttan endurgjald til eigaran.
Flutningur
§ 8. Tá ið djór verða flutt, skal flutningurin nerva djórið sum minst. Djór skulu bara flytast, tá ið tey eru soleiðis fyri, at tað er ráðiligt at flyta tey.
Stk. 2. Flutningseindin skal vera egnað til flutningin, og fyrilit skal tá havast fyri trygd og sereyðkenni hjá djórunum. Djór skulu vera undir neyðugum eftirliti og fáa neyðuga røkt, meðan tey verða flutt.
Stk. 3. Landsstýrismaðurin kann í kunngerð áseta nærri reglur um djóraflutning.
Avlíving
§ 9. Avlíving av djórum og handfaring av djórum í sambandi við avlíving skal gerast á djóravælferðarliga fullgóðan hátt. Tann, sum brúkar doyvingarútgerð ella avlívingarútgerð, skal tryggja, at útgerðin verður hildin við líka og er egnað til endamálið.
Stk. 2. Djór, sum eru í varðveitslu hjá fólki, skulu doyvast, áðrenn tey verða avlívað. Doyvingin skal hava við sær, at djórið missir vitið, og djórið skal hava mist vitið, áðrenn farið verður undir at avlíva djórið, og til djórið doyr. Kravið um doyving er ikki galdandi, um djórið verður avlívað á ein hátt, sum hevur við sær, at djórið missir vitið í sama viðbragdi, tað verður avlívað. Tann, ið hevur ábyrgdina av avlívingini, skal vissa sær, at djórið er deytt. Loyvt er ikki at avlíva djór við at drukna tey.
Stk. 3. Bráðneyðug avlíving skal so væl sum til ber gerast í samsvari við stk. 1 og 2.
Stk. 4. Djór mugu ikki verða avlívað sum sjálvstøðugur partur av undirhaldi ella kapping.
Stk. 5. Landsstýrismaðurin kann í kunngerð áseta nærri reglur um avlíving av djórum, undir hesum geva undantak frá krøvunum í stk. 2.
Serligt virksemi
§ 10. Fyri at kunna ala, hava, selja ella lata, avlíva ella brúka djór til royndir, til undirvísing í øðrum enn vanligari røkt og handfaring, ella til medisinskt virksemi, skulu bæði stovnurin ella fyritøkan og tann, sum hevur ábyrgdina fyri ítøkiliga virkseminum, hava loyvi til hetta virksemi frá landsdjóralæknanum.
Stk. 2. Loyvi eftir stk. 1 verður ikki latið, um endamálið kann røkkast uttan at brúka djór, ella um djórini eru í vanda fyri at verða nervað óneyðugt. Bara neyðuga talið av djórum skal brúkast, og djórini skulu verða nervað ella ávirkað minst møguligt.
Stk. 3. Í loyvum eftir hesi løgtingslóg kann undantak gerast frá ásetingunum í løgtingslóg um djóralæknavirksemi v.m. soleiðis, at onnur enn djóralæknar kunnu geva djórum fulla ella lokala doyving.
Stk. 4. Landsstýrismaðurin kann í kunngerð áseta nærri reglur um at brúka djór til royndir, undirvísing og medisinskt virksemi, undir hesum áseta forboð fyri ávísum sløgum av royndum og medisinskum virksemi, forboð fyri at brúka ávís djórasløg til royndir og medisinskt virksemi, umframt reglur um loyvi og undantak frá kravinum um loyvi. Landsstýrismaðurin kann somuleiðis í kunngerð geva undantak frá ásetingunum í løgtingslógarinnar kapitli 1 og 2, tá ið talan er um at brúka djór til royndir.
Serlig forboð
§ 11. Tað er bannað
1) at vera harðligur móti ella fara illa við djórum,
2) at koma djórum í eina óneyðuga hjálparleysa ella vandamikla støðu, sum ikki er partur av vanligum djórahaldi ella handfaring av djórum,
3) at hava kynsligt samband við djór ella at fremja kynsligar gerðir við djórum,
4) at brúka livandi djór, fevnd av hesi løgtingslóg, til fóður ella agn,
5) at skjóta kóp og onnur størri havdjór við høgli,
6) at skjóta til máls eftir livandi djórum,
7) at brúka krafttól, sum ikki er góðkent til endamálið, og rossadrátt at avloysa djór við burð, og
8) at benda horn á seyði við nakkaspenni ella á annan hátt. Tó er loyvt at benda við fjaðrastáli ytst á hornunum.
Bygningar, girðingar o.a.
§ 12. Bygningar, girðingar og aðrar smærri innrættingar skulu gerast og haldast við líka soleiðis, at djór ikki eru í vanda fyri at verða strongd ella á annan hátt nervað óneyðugt.
Stk. 2. Tann, sum hevur ábyrgdina av bygninginum, girðingini og innrættingini, skal hava neyðugt eftirlit við hesum og skal seta neyðugar fyriskipanir í verk til tess at varnast, byrgja fyri og bøta um vandan fyri, at djór verða nervað óneyðugt.
Stk. 3. Landsstýrismaðurin kann í kunngerð áseta nærri reglur um bygningar, girðingar o.tíl.
Veiða, fiskiveiða o.a.
§ 13. Veiða og fiskiveiða skal, alt tað ber til, fremjast á djóravælferðarliga fullgóðan hátt.
Stk. 2. Landsstýrismaðurin í fiskivinnumálum og landbúnaðarmálum kann í kunngerð áseta nærri reglur um at veiða og fiska vill djór.
Stk. 3. Landsstýrismaðurin kann í kunngerð áseta nærri reglur um at veiða og fiska djór, sum eru í varðveitslu hjá fólki.
§ 14. Landsstýrismaðurin í fiskivinnumálum og landbúnaðarmálum kann í kunngerð áseta reglur um at taka og handfara vill djór, undir hesum eisini treytir og forboð fyri slíkum virksemi.
§ 15. Loyvt er ikki at sleppa djórum út í náttúruna, um tey ikki natúrliga hoyra heima í føroysku náttúruni, ella um orsøk er at halda, at djórini eru ella kunnu verða natúrliga stovninum, øðrum djórastovnum ella plantulívinum at bága.
Stk. 2. Djór frá einum djórahaldi kunnu bara sleppast út í náttúruna við tí endamáli at gerast vill djór, um djórið hevur góðar møguleikar fyri at laga seg eftir umstøðunum og at koma undan í nýggja umhvørvinum.
Stk. 3. Landsstýrismaðurin kann í kunngerð áseta treytir ella bann fyri at sleppa djórum út í náttúruna.
Kapittul 2
Ásetingar um djórahald
Almennar ásetingar
§ 16. Loyvt er bara at halda djór, um djórini kunnu haldast á djóravælferðarliga fullgóðan hátt.
Stk. 2. Landsstýrismaðurin kann í kunngerð áseta reglur um, hvussu gomul djór í minsta lagi skulu vera, áðrenn tey verða latin fólki.
Stk. 3. Landsstýrismaðurin kann í kunngerð áseta nærri reglur, sum avmarka ella banna hald av ávísum djórasløgum, t.e. species, undirsløgum, t.e. subspecies, ættarsløgum, t.e. race, ella aligreinum.
§ 17. Tann, ið hevur djórahald, skal tryggja, at djórini, inni sum úti, eru í einum umhvørvi, sum fyri trivnað og vælferð er hóskandi til tann tørv, sum bæði djóraslagið og einstaka djórið hevur, undir hesum tryggja, at djórini hava rásarúm og møguleika fyri rørslu, hvíld, skjóli og aðrari natúrligari atferð.
Stk. 2. Landsstýrismaðurin kann í kunngerð áseta neyvari krøv til umhvørvi, undir hesum krøv um egnað og trygg tilhaldsrúm og um undantøk frá kravinum um tilhaldsrúm.
§ 18. Tann, ið hevur djórahald, skal tryggja, at nøktandi eftirlit og røkt er við djórunum, undir hesum eisini tryggja,
1) at fóður, beiti og vatn hevur høga góðsku, nøktar tørvin hjá djórinum fyri føði og vætu og fremur góða heilsu og vælferð. Djór skulu ikki verða noydd at eta ella at drekka uttan so, at hetta er djóraheilsuliga neyðugt,
2) at djór eru vard móti skaða, sjúku, sníkum, rándjórum og øðrum vandum,
3) at sjúk og skadd djór fáa hóskandi viðgerð og verða avlívað um neyðugt,
4) at smitta verður avmarkað,
5) at ávís djór, har tað er viðkomandi, eru so mikið spøk, at tey kunnu handfarast og røktast á djóravælferðarliga hóskandi hátt, og
6) at djór ikki ótilætlað sleppa út í náttúruna.
Stk. 2. Landsstýrismaðurin kann í kunngerð áseta nærri reglur um vavið á eftirliti og røkt og um verju og viðgerð av djórum.
Vinnuligt djórahald
§ 19. Vinnuligt djórahald rekur tann, sum við sølu ella fíggjarligum vinningi fyri eyga elur, hevur, gagnnýtir og selur djór, djóraúrdráttir ella tænastur beinleiðis ella um heilsølu ella smásølu til brúkaran ella til meirvirking við sølu fyri eyga.
Stk. 2. Heilsufrøðiliga starvsstovan hevur eftirlit við, at djór, sum eru partur av einum vinnuligum djórahaldi, verða viðfarin, ansað og røkt í samsvari við ásetingarnar í hesi løgtingslóg, ásetingar, givnar við heimild í hesi løgtingslóg og ásetingar í aðrari viðkomandi lóggávu. Politiið skal, um neyðugt, vera eftirlitsmyndugleikanum til hjálpar, tá ið eftirlit eftir hesi áseting verður framt.
Stk. 3. Heilsufrøðiliga starvsstovan kann geva tí, ið er fevndur av ásetingini í stk. 1, ítøkilig boð til tess at røkka endamálinum í stk. 2. Heilsufrøðiliga starvsstovan kann, verður tað mett neyðugt, seta tiltøk í verk fyri at røkka endamálinum í stk. 2. Slík tiltøk verða rindað av tí, ið rekur vinnuliga djórahaldið.
Stk. 4. Landsstýrismaðurin kann í kunngerð áseta nærri reglur um vinnuligt djórahald.
§ 20. Tann, ið rekur vinnuligt djórahald, skal tryggja, at djórini verða ansað av starvsfólki, sum hevur neyðugar fakligar førleikar. Onnur skulu hava neyðugu førleikarnar til tað virksemið, sum tey útinna.
Stk. 2. Tann, ið rekur vinnuligt djórahald, skal ikki lata børn undir 16 ára aldur hava sjálvstøðuga ábyrgd av djórum.
Stk. 3. Tann, ið rekur vinnuligt djórahald, skal ikki lata djór upp í hendurnar á fólki, um orsøk er at halda, at tey ikki kunnu ella vilja fara væl við djórinum.
Stk. 4. Landsstýrismaðurin kann í kunngerð áseta nærri reglur um upplæring og førleikar, undir hesum eisini reglur um løggilding og góðkenning av starvsfólkum.
§ 21. Landsstýrismaðurin kann í kunngerð áseta krøv í sambandi við at seta á stovn, staðseta, skipa og reka virksemi, ið er fevnt av hesi løgtingslóg, undir hesum krøv um loyvi og afturkalling av loyvum, fráboðan, skráseting og góðkenning og um afturtøku av góðkenning.
§ 22. Tann, ið rekur vinnuligt djórahald, skal tryggja, at rakstrarhættir, mannagongdir, útgerð og tøkniligar loysnir, sum verða brúkt til djór, eru egnað at røkja fyrilitið fyri vælferðini hjá djórunum.
Stk. 2. Tann, sum marknaðarførir og selur nýggjar rakstrarhættir, mannagongdir, útgerð og tøkniligar loysnir at brúka til djór ella djórahald, skal tryggja, at hesi eru roynd í verki, og at tey, við støði í fyriliti fyri vælferð djóranna, eru egnað og góðkend til endamálið.
Stk. 3. Landsstýrismaðurin kann í kunngerð áseta nærri reglur um sølu og brúk av ávísum rakstrarháttum, mannagongdum, útgerð og tøkniligum loysnum, umframt reglur um góðkenning og um skjalprógv fyri, at rakstrarhættir, mannagongdir, útgerð og tøkniligar loysnir eru egnað til endamálið.
§ 23. Tann, ið rekur vinnuligt djórahald, fevnt av ásetingini í § 19, skal geva eftirlitsmyndugleikanum ótarnaða atgongd til øll støð ella rúm, har djór verða hildin, ella har annað virksemi, ið er fevnt av løgtingslógini, verður rikið.
Stk. 2. Um eftirlitsmyndugleikin ikki fær ótarnaða atgongd, og um orsøk er at halda, at djór eru fyri óneyðugari overving, kann eftirlitsmyndugleikin fáa politiið at hjálpa sær.
Stk. 3. Tann, ið rekur vinnuligt djórahald, skal uttan kostnað lata eftirlitsmyndugleikanum neyðug høli, innbúgv, arbeiðshjálp og amboð, ið eru neyðug fyri at fremja eftirlitið, og skal annars hjálpa eftirlitsmyndugleikanum við at leggja eftirlitsvitjanina til rættis.
§ 24. Tann, ið rekur vinnuligt djórahald, og onnur, sum hava skyldur eftir hesi løgtingslóg, skulu eftir umbøn frá eftirlitsmyndugleikanum lata upplýsingar, fráboðanir, frágreiðingar, skjalprógv og innlit í skjøl, sum hava týdning, tá ið eftirlitsmyndugleikin skal kanna, um løgtingslógin og reglur, givnar við heimild í løgtingslógini, verða hildnar. Onnur, sum hava viðkomandi vitan og kunning, skulu eftir umbøn lata eftirlitsmyndugleikanum neyðugar upplýsingar.
Stk. 2. Landsstýrismaðurin kann í kunngerð áseta nærri reglur um skylduna at upplýsa og skjalprógva og um skylduna at seta í verk og fremja reglulig eftirlitsátøk.
Djóraaling
§ 25. Ein og hvør aling skal hava til endamáls at fremja eginleikar, sum geva sterk og treyst djór við góðari heilsu og góðum virkisførleikum.
Stk. 2. Aling, undir hesum aling við ílegutøkni, er ikki loyvd, um alingin
1) broytir arvaeginleikar soleiðis, at djórið kropsliga ella sinnisliga verður negativt ávirkað, ella um negativir eginleikar verða bornir víðari,
2) avmarkar djórið í síni natúrligu atferð, ella
3) hevur við sær almennar etiskar reaktiónir.
Stk. 3. Loyvt er ikki at ala við djórum, sum hava eginleikarnar, nevndir í stk. 2.
Stk. 4. Landsstýrismaðurin kann í kunngerð áseta nærri reglur um djóraaling, sum ikki er í samsvari við meginregluna í hesi grein.
Framsýningar o.a.
§ 26. Tann, sum venur djór, og tann, sum brúkar djór til framsýningar, undirhald og kappingar, eins og tann, ið skipar fyri slíkum virksemi, skal tryggja, at djórið
1) er ført fyri at útinna virksemið, uttan at tað verður lúgvað ella skatt,
2) ikki er fyri ella verður ávirkað av evnum ella viðgerð, sum kann hava við sær, at virksemið er skilaleyst í mun til djóravælferð,
3) ikki tilvitað verður rætt, skatt ella nervað óneyðugt, og
4) ikki verður vant til ella brúkt til bardaga móti øðrum djórum ella móti fólki.
Stk. 2. Landsstýrismaðurin kann í kunngerð áseta nærri reglur um venjing, framsýningar og kappingar o.tíl., undir hesum krøv um serlig loyvi, forboð fyri ymsum virksemi, forboð fyri nýtslu av ávísum djórasløgum og forboð fyri ávísum sløgum av evnum og viðgerðum.
Stk. 3. Landsstýrismaðurin kann geva undantøk frá stk. 1.
Kapittul 3
Fyrisitingarligar ásetingar, ásetingar um kæru og revsiásetingar
Kærur
§ 27. Avgerðir hjá Heilsufrøðiligu starvsstovuni, tiknar við heimild í hesi løgtingslóg ella reglum, givnar við heimild í hesi løgtingslóg, kunnu kærast til Vinnukærunevndina, sum tekur endaliga fyrisitingarliga avgerð í málinum. Kærufreistin er 4 vikur frá tí degi, at avgerðin er fráboðað.
Gjøld
§ 28. Landsstýrismaðurin kann í kunngerð áleggja gjald fyri kostnaðin av eftirliti og serligum tænastum eftir hesi løgtingslóg ella eftir kunngerðum, givnar við heimild í hesi løgtingslóg.
Stk. 2. Landsstýrismaðurin kann í kunngerð áseta nærri reglur um, hvussu gjøldini verða roknað, innkravd og inngoldin. Landsstýrismaðurin kann áseta gjald fyri áminningarskriv, undir hesum eisini reglur um gjald fyri áminningarskriv.
Dátuskráir
§ 29. Heilsufrøðiliga starvsstovan kann seta á stovn ella knýta seg at verandi dátuskráum, um tað er neyðugt fyri at lúka endamál løgtingslógarinnar, ella um tað er neyðugt fyri at lúka treytir, ásettar í millumtjóðasáttmálum.
Stk. 2. Landsstýrismaðurin kann í kunngerð áseta nærri reglur um skyldu at lata upplýsingar til slíkar skráir.
Revsing
§ 30. Tann, sum overvar, vanrøktar ella á annan hátt fer illa við djórum, verður revsaður við sekt ella fongsli í upp í 1 ár.
Stk. 2. Eru viðurskiftini, nevnd í stk. 1, framd tilætlað ella av grovum ósketni, er revsingin sekt ella fongsul í upp í 2 ár.
Stk. 3. Eru viðurskiftini, nevnd í stk. 2, sbr. stk. 1, at meta sum skammfaring, er revsingin fongsul í upp í 2 ár.
Stk. 4. Um ikki hægri revsing er uppiborin eftir stk. 1-3 ella sambært lóggávuni annars, verður við sekt ella við fongsli í upp í 4 mánaðir revsaður tann, ið ikki ger eftir boðum, givin við heimild í § 19, stk. 3, ella sum brýtur ásetingarnar í §§ 6-12, 15-18, 20 og 22-26. Medvirkni verður revsað á sama hátt.
Stk. 5. Revsingin, ásett í stk. 4, kann herðast til fongsul í upp í 2 ár, um gerðin ella undanlátið er tilætlað ella er gjørt av grovum ósketni, og tað við brotinum er
1) voldur skaði á heilsu hjá djórum, ella um vandi hevur verið fyri tí, ella
2) fingin er ein fíggjarligur vinningur, ella ætlanin hevur verið at fáa fíggjarligan vinning til ein sjálvan ella onnur.
Stk. 6. Í reglum, givnar við heimild í løgtingslógini, kann verða ásett, at brot á reglurnar ella treytir, givnar eftir reglunum, verður revsað við sekt ella fongsli í upp í 4 mánaðir. Eisini kann verða ásett, at revsingin kann herðast til fongsul í upp í 2 ár, um treytirnar, tilskilaðar í stk. 5, eru loknar.
Stk. 7. Feløg og aðrir løgfrøðiligir persónar koma undir revsiábyrgd eftir reglunum í 5. kapitli í revsilógini.
Stk. 8. Tá ið sekt verður ásett eftir stk. 4-6, og er talan um vinnuligt djórahald, skal fyrilit havast fyri fíggjarliga vinninginum.
§ 31. Tann, sum er dømdur fyri skammfaring av djórum, eins og tann, ið áður hevur brotið ásetingar í hesi løgtingslóg, kann við dóminum fáa forboð fyri at eiga, brúka, halda ella slakta djór ella sum heild sjálvur at fáast við djór. Forboðið kann vera tíðaravmarkað ella tíðaróavmarkað, og forboðið kann avmarkast til ávís sløg av djórum.
Stk. 2. Brot á forboð eftir stk. 1 verður revsað við sekt.
Stk. 3. Í sambandi við brot á stk. 1 kann politiið flyta djórið og selja ella avlíva tað, um ikki eigarin, áðrenn eina freist, ið er ásett av politinum, syrgir fyri, at djórið verður sett aðrastaðni. Útreiðslurnar, ið standast av hesum, verða rindaðar av tí, ið hevur brotið forboðið.
Stk. 4. Tann, ið veit um slíkt forboð, og sum letur ein persón, hvørs rættur at fáast við djór heilt ella partvíst er frádømdur eftir stk. 1, á ein og hvønn hátt fáast við djór, fevnd av forboðnum, verður revsaður við sekt.
§ 32. Mál, sum verða viðgjørd eftir hesum reglum, ella eftir reglum, sum eru ásettar í kunngerð við heimild í hesum reglum, verða viðgjørd sum politimál. Tey í bekendtgørelse af lov for Færøerne om rettens pleje nevndu tiltøk í kapitli 72 um at leggja hald á og kapitli 73 um rannsakan kunnu nýtast í sama mun sum í statsadvokatmálum.
Stk. 2. Útreiðslurnar eftir hesi løgtingslóg verða, er ikki annað ásett, bornar av tí almenna sum útreiðslur hjá politinum.
Gildiskoma
§ 33. Henda løgtingslóg kemur í gildi dagin eftir, at hon er kunngjørd.
Stk. 2. Samstundis fer úr gildi løgtingslóg nr. 9 frá 14. mars 1985 um vernd av dýrum.
Stk. 3. Kunngerð nr. 98 frá 8. juli 2003 um flutning av akvakulturdýrum v.m. og kunngerð nr. 51 frá 31. mai 2007 um vernd av djórum undir flutningi verða verandi í gildi, til tær verða settar úr gildi.
Í Tinganesi, 30. apríl 2018
Aksel V. Johannesen (sign.)
løgmaður
Lm. nr. 121/2017


text:
21. Mai 2018
Skatta- og avgjaldsøðin liggja sum okið á føroysku familjunum og vinnulívinum. Mikukvøldið 23. mai kl. 19.00 bjóðar Norðstreymoyar Fólkafloksfelag til almennan fund á Fjørðukrónni undir yvirskriftini “Nokk er nokk”. Sambært lokalfelagnum hjá Fólkaflokkinum í norðstreymi eru eitt ótal av skattum og gjøldum løgd á alt...
14. Mai 2018
Ungmannafelagið hjá Fólkaflokkinum, Huxa, hevur havt aðalfund í vikuskiftinum. Nevndin er umboðað av fólki úr Klaksvík, Fuglafirði, Strondum, Eiði og Tórshavn. Nevndin hevur skipað seg soleiðis:Tummas Jóhan í Djónastovu, Eiði, formaðurBeinir Johannesen, Klaksvík, næstformaðurJóhan Djurholm, Tórshavn, kassameistariJákup Oluf á Lakjuni, Fuglafjørður, skrivariJónas Højgaard, Tórshavn, nevndarlimur...
27. Apr 2018
Kanningarstjórin hevur við frágreiðing síni sett niðurstøðuna hjá Løgtingsins Umboðsmanni (LUM) til síðis, tá LUM í desember 2014 staðfesti, at tað ikki var loyvt at flyta veiðiloyvi frá línuskipum á skip, sum høvdu verið ídnaðarskip. Kanningarstjórin hevur harvið staðfest, at allar flytanir...
27. Apr 2018
Fitt av fólki var møtt í Skálavík til fund hjá Sandoyara Fólkafloksfelag mikukvøldið, har avgjaldsøðin hjá sitandi samgongu var umrødd. Marita Rasmussen, stóri í vinnuhúsinum, segði ma. at kappingarførið hjá føroysku vinnuni er í vanda og alneyðugt er...
21. Apr 2018
Skatta- og avgjaldsøðin liggja sum okið á føroysku familjunum og vinnulívinum. Mikukvøldið 25. apríl kl. 18.30 bjóðar Sandoyar Fólkafloksfelag til almennan fund í Hotel Skálavík undir yvirskriftini “Nokk er nokk”.Sambært lokalfelagnum hjá Fólkaflokkinum í Sandoynni eru eitt ótal av skattum og gjøldum løgd á alt...
21. Apr 2018
Mikukvøldið 25 Apríl kl 17.30 verður aðalfundur á Hotel Skálavík.Skrá sambart viðtøkum felagsins.Sama kvøld kl 18:30 bjóðar Sandoyar Fólkafloks Felag til almennan fund undir yvurskriftini, "Nokk er Nokk". Evnir á fundinum vera í millum annað.Gjøld sum sitandi samgonga hevur lagt á føroysku familjurnar og á...
18. Apr 2018
Nógv fólk var møtt á Seglloftinum á Tvøroyri í kvøld, har almennur fundur var um avgjaldsøðina hjá sitandi samgongu. Símun Jóannesarson Hansen vísti í síni framløgu m.a. á eina kanning hjá World Economic Forum frá 2017, sum greitt vísti, at kappingarførið hjá...
30. Mar 2018
Herfyri varð landsstýriskvinnan í fíggjarmálum tráspurd í Løgtinginum um ótespiliga veruleikan, at hon og sosialistiska samgongan higartil hevur økt almennu úteiðslurnar við góðum 800 mio. kr. Øktu útreiðslurnar eru úr dagførdu leiðslukunningarskipan landsins (frá Gjaldstovuni) – sostatt feskastu tølini, sum...


text:
George Jones
George Glenn Jones (f. 12. september 1931 – d. 26. apríl 2013) var millum størstu røddirnar í countryheiminum. Hann var tað, ið nevnt verður ein legenda, men náttina til leygardagin 26. apríl 2013 doyði Jones, 81 ára gamal. Hann var á eini tónleikaferð, sum hann frammanundan hevði boðað frá, fór at vera hansra seinasta. Tann 18. apríl kendi hann seg ikki væl, fleiri konsertir vórðu avlýstar, og Jones varð innlagdur á eitt sjúkrahús í Nashville, Tennessee við fepri og óstøðugum blóðtrýsti. Hann doyði av iltmangli, sambært familju hansara.
Jones sang sangir um drukktúrar og hjartasorg, og var hetta ofta íblást av egnu uppslítandi lívsførslu hansara. Hann náddi meira enn nakar annar countrysangari hittlistarnar í heimlandinum, heilar 150 ferðir kom hann á listarnar í USA. Kent er eittnú lagið “He Stopped Loving Her Today”. George Jones, sum sjálvur Frank Sinatra útnevndi næststørstu rødd í USA, var giftur fýra ferðir og í stórtíð síni í fimti- og sekstiárunum náddi hann javnan forsíðurnar í amerikonskum bløðum, orsakað av harðligu drukktúrunum, skjótum og heitum kærleiksromansum. George Jones hevur m.a. verið giftur við Tammy Wynette frá 1969 til 1975, tey fingu dóttrina Tamala Georgette, sum eisini er country sangari og hevur framført saman við pápanum.
Nummar eitt country hitt[rætta | rætta wikitekst]
- "White Lightning" (1959)
- "Tender Years" (1961)
- "She Thinks I Still Care" (1962)
- "Walk Through This World with Me" (1967)
- "We're Gonna Hold On" (við Tammy Wynette) (1973)
- "The Grand Tour" (1974)
- "The Door" (1975)
- "Golden Ring" (við Tammy Wynette) (1976)
- "Near You" (við Tammy Wynette) (1977)
- "He Stopped Loving Her Today" (1980)
- "I Was Country When Country Wasn't Cool" (with Barbara Mandrell) (1981)
- "Still Doin' Time" (1981)
- "Yesterday's Wine" (við Merle Haggard) (1982)
- "I Always Get Lucky with You" (1983)


text:
Høgni Midjord
21.01.2018 - 18:38
Málið um at loyva læknum at geva sjúklingum medisinskt kannabis, kemur til 1. viðgerð í tinginum tann 7. februar.
Jenis av Rana, løgtingslimur, hevur lagt uppskotið fram.
Landsstýriskvinnan í heilsumálum, Sirið Stenberg, heldur tað vera óheppið, at danska fólkatingið nú hevur samtykt einari royndarskipan, ið loyvir medisinskum kannabis. Hon vil ikki mæla tinginum frá at samtykkja uppskotinum hjá Jenisi, men mælir til at vit brúka verandi møguleikar fyrst. Hetta ber Kringvarpið fram í dag.
Jenis av Rana, ið bæði er løgtingslimur og royndur lækni, vónar at tinglimirnir, ið skulu atkvøða fyri málinum, er djarvir, tá ið teir skulu velja.
Hóast talan er um eitt mál, ið ein andstøðuflokkur leggur fram, er tað ikki óhugsandi, at samgongan stuðlar. Samgongan er, sum øllum kunnugt, tengd av øðrum flokkum enn flokkunum í samgonguni, tá ið mál skulu stemmast ígjøgnum. Og við at stuðla Jenisi og Miðflokkinum í hesum, eru helst møguleikar fyri, at samgongan hinvegin fær stuðul frá Jenisi í øðrum málum, ið samgongan leggur fram.
Les eisini: Sirið Stenberg: Læknar kunnu geva medisinskt kannabis


text:
3-lag Termorútur U-1,9 W/m2, hevur 3 ferðir 4 mm glas, vanliga við 12 mm luftrúmi millum gløsini. Tjúgdin á vanligum 3-glas termurúti við 12 mm luft er 36 mm í alt.
3-Lag Orkusparandi termorútur U-1,0 W/m² Við einum orkusparandi glasi
3-Lag Orkusparandi termorútur U-0,7 W/m² Við tveimun orkusparandi gløsum. Hann hevur 3 ferðir 4mm glas, við 12 mm avstand millum gløsini. tjúgdin á hesum 3-lag termorúti við 12mm avstandslista er 36mm í alt.
3-Lag Orkusparandi termorútur U-0,5 W/m² Við tveimun orkusparandi gløsum. Hann hevur 3 ferðir 4mm glas, við 18 mm avstand millum gløsini. tjúgdin á hesum 3-lag termorúti við 18mm avstandslista er 48mm í alt.
Aktivt glas vit framleiða eisini sjálvreinsandi termorúrar.
Termorútar við hitakanti Vit framleiða termorútar við hitakanti. Hitakanturin minkar um kuldabrúnna og harvið minkar døggið á rútinum, sum er niðri við vindeyga kantin.


text:
Eg mótmæli málburðinum í útvarpstíðindunum mánamorgunin
Tá las útvarpsmaðurin úr tíðindaskrivi frá LGBT, at fyrrverandi íslendski forsætisráðharrin Jóhanna Sigurðardóttir fór at koma til Føroya „s aman við KONU síni.“ Eg stúrsaði við. Eitt er, hvat LGBT skrivar í tíðindaskrivi, men at lesa hetta upp í eini tíðindasending í Útvarpi Føroya, vil eg átala harðliga. Síggi somu orðing í miðlum, sum endurtaka tíðindaskrivið frá LGBT. Fari at endurtaka brot úr eini grein, ið eg skrivaði fyri um leið trimum árum síðan undir yvirskriftini:
„Broytingar í hjúnalagslógini fara at avlaga føroyska málið og kristnu mentan okkara.“
Í sambandi við kjakið um uppskotið um broytingar í hjúnalagslógini skrivaði Sigvald Kristiansen, lækni, (hann er síðan farin av foldum) eina blaðgrein í Sosialinum. Í greinini sipar hann fyrst til lívliga kjakið, ið hevur verið, um hvørjar bókstavir, ið vit skulu hava í bókstavaraði okkara – um vit skulu hava c, w, z, q ella ikki. Eg fari fyrst at taka hetta brotið úr grein hansara:
„Viðvíkjandi uppskotinum um broytingar í hjúnabandslógini hevur lítið og einki verið tosað um tær málsligu avleiðingar, tað kann fáa. Eins og við bókstavaraðnum, alfabetinum, átti lívligt kjak at staðist av hesum, tí tað fer ikki at fáa minni týdning á tað dagliga samskiftið bæði í skrift og talu.“ Síðan nevnir hann nøkur dømi:
„Tað er løgið at síggja í einum lesarabrævi fyri stuttum samkynda kvinnu úttala seg: „Gift við konuni í 14 góð ár (tó ikki í mínum heimlandi)“. Visti tú ikki, hvør segði hetta, kundi tú eftir okkara vanligu uppfatan av orðinum gift spurt, hvør maðurin er. Í vanligu málnýtsluni er hjúnabandið millum mann og konu. Í hesum førinum verður orðið avlagað: „Maður mín er ein kona.““
Sigvald Kristiansen heldur fram :
„Í sambandi við vitjan av íslendska forsætisráðharranum (Jóhonnu Sigurðardóttir) skrivar ein um politikara, sum noktaði at fara til døgurða saman við forsætisráðharranum og konu hansara. Her verður aftur avlagað. Í okkara vanligu málnýtslu um hjúnalag hevur maður eina konu. „Kona hennara“ ber snøgt sagt ikki til at siga.“
- - -
Einum og hvørjum má gerast púra greitt, at her er nakað spinnandi galið. Eg undrist á, at okkara málsligu skilamenn ikki lata við seg koma.
Sama kann sigast um fjølmiðlafólk okkara, blaðfólk, útvarps- og sjónvarpsfólk. Ikki eitt kis hoyrist frá teimum um ta málsligu neyðtøku, sum broyting í hjúnalagslógini ber í sær, sambært frammanfyri nevndu dømi.
Í teimum samrøðum, sum fjølmiðlafólk okkara hava havt við samkyndar kvinnur, hava hesar t.d. sagt „gift við konuni í 14 ár…“. Ella sum blaðkvinnan Marita á Rógvu einaferð skrivaði í Sosialinum um eina samkynda føroyska kvinnu:
„Tvístøðu – tað upplivir Marita Thomsen ferð eftir ferð, tá hon kemur heim til Føroyar við konu sínari…“
Slík orðafelli eiga at fáa eina ávaringarklokku at ringja hjá okkara fjølmiðlafólkum, ið verða ofta nevnd varðmenn samfelagsins! Eg havi enn ikki hoyrt ella sæð føroyskt fjølmiðlafólk seta nakran atfinningarsaman spurning hesum viðvíkjandi.
Hjúnalagsliga glíðibreytin í ferð við at ryggbróta bæði mál og kristnu mentan okkara, at gera til veruleika tað, ið Fríðrikur Petersen, próstur, yrkti: „ O, móðurmál, stórt er títt fall.“ Men vónandi er seinasta orðið enn ikki sagt í hesum máli !!!
Tá ið eg lærdi til prentara, vóru prentararnir roknaðir at vera móðurmálsins varðmenn. Prentarin hevði seinastu hond á, áðrenn prentluturin fór til prentingar. Prentarin var góður við føroyska málið. Hann setti æru og heiður í at vera varðmaður tess. Sá hann málsliga villu, rættaði hann hana uttan at blunka.
Svenning av Lofti


text:
Ungdómsvenjarafundur
Í annaðkvøld, mánadagkvøldið 4. mars kl. 20, verður ungdómsvenjarafundur, har øll tey, ið ynskja at venja ungdómslið hjá 07 Vestur eiga at møta. Svenn og Jens Erik standa fyri fundinum.
Undanfarin ár er arbeitt við ungdómsmenningarætlan, sum so líðandi er sett í verk. Mál okkara er framhaldandi at lyfta støðið á ungdómsarbeiðinum, og tað krevur at vit møtast fyri at tosa um átøk og skipanir, bæði sum framhald av verandi góðu vanum, men eisini um nýggj og mennandi tiltøk.
Fótbóltssambandi hevur eisini gjørt broytingar bæði viðv. aldursdeiling og vallarstøddum, sum viðføra tillagingar í okkara arbeiði.
28 ungdómslið eru tilmeldað kappingar hjá gentum og dreingjum hetta komandi kappingarár.
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
Katarine von Bora: Kvinnan, ið stóð við lið Martin Luthers
Dan Klein --- 14.09.2017 - 09:15
Leiklistin og tónlistin sameinast í Posthúskjallaranum
Í Posthúskjallaranum í Klaksvík arbeiða tey í hesum døgum við at seta á pall spennandi leikverkætlan.
Tað er EYMALEIK, ið hevur tikið stig til og stendur fyri hesi heldur ørvísi verkætlanini.
EYMALEIK, sum er sjónleikaraverkætlan hjá Eyð Matras, hevur áður framleitt einrøðuleikirnar “Sjóvevur” í 2007 og “Í tínum hondum” í 2011.
Leikurin, ið EYMALEIK fer at framføra í Posthúskjallaranum, eitur “Morgunstjørnan yvir Wittenberg”, og er einrøðuleikur um lívið hjá Katharine von Bora.
Katarine vaks upp í einum kleystri og 16 ára gomul gjørdist hon nunna. Men í 1523 flýggjar hon úr kleystrinum, saman við 11 øðrum nunnum, og kemur til Wittenberg.
24 ára gomul giftist hon við Martini Luther, sjálvum reformatorinum.
Tjúkkar bøkur eru skrivaðar um Martin Luther, men tað er ikki fyrr enn í nýggjari tíð, at áhugi er fyri kvinnuni, sum stóð við lið hansara undir reformatiónini.
Katharine hevði stóran týdning fyri lív og virksemi Luthers. Í brøvum kallar hann hana “Mín hjartans kæra” og “Morgunstjørnan yvir Wittenberg”, og hjúnaband teirra gjørdist fyridømi hjá modernaðu Luthersku familjuni. Katharine von Bora var ágrýtin og sjálvstøðug, og hevði ábyrgdina av húsarhaldinum sum til tíðir taldi 40-50 fólk. Hon var lærd, stóð fyri øllum tí fíggjarliga og var ómetaliga dugnalig at fyriskipa. Í spølni kallar Martin Luther hana eisini fyri “Mín harra Kæthe”.
“Morgunstjørnan yvir Wittenberg”, ið Eyð Matras hevur skrivað, er ein dramatisk forteljing, um lívið hjá hesi serstøku kvinnu.
Leikstjórin, Ria Tórgarð hevur lagt dent á sambandið ímillum frásøguna, ið Eyð Matras ber fram, tónleikin, ið Magni Husgaard hevur komponerað og sjálvt hølið, ið við sínum ráu betong veggjum verður livandi karmur um sýningina.
Einrøðuleikurin um Katharinu von Bora er soleiðis bæði upplýsing, ein spennandi søga og ein heildaruppliving við tónleiki, atmosferu, ljósi, litum og lukti.
Toymið kring leikin:
Rithøvundur: Eyð Matras - Leikstjóri: Ria Tórgarð - Leikari: Eyð Matras – Teskari: Hervør Jensen -Tónleikur og ljóðmynd: Magni Husgaard – Ljóssniðgevi: Árni Baldvinsson - Pallmynd: Ria Tórgarð – Pallgerð:
Nicolaj Falck og Klæmint Isaksen – Props og rekvisittir: Ria Tórgarð, Guðrið Poulsen – Búni:
Marita Samson Sigurdardóttir - Framleiðslustjóri og PR: Durita Samuelsen
Ein ørvísi uppliving hjá áskoðarum, ið leggja leiðina til Posthúskjallaran í Klaksvík, har “Morgunstjørnan yvir Wittenberg” verður frumframførdur 06. Oktobur2017.
Víðari kunning eins og brellbitar eru at finna á facebook.com/Morgunstjornan


text:
Talan er um plantu, ið lættliga spjaðir seg á økjum, serliga økjum, ið eru ávirkað av mannavirksemi. Tó ávís óvissa er um hvat hendir um plantan spjaðir seg í veltum bø innangarðs og í haganum. Fleiri kommunur hava tí sett tiltøk í verk at týna skøruna. Umhvørvisstovan hevur fingið fleiri fyrispurningar um hesi viðurskifti, og sendir við hesum kunningarskrivi leiðbeining um hvussu frægast er at gera.
Nevnast skal eisini, at tað er avmarkað hvat tilfar finst, og hvør kunning er um skørutýning í okkara grannalondum. Norska Miljødirektoratet hevur latið gera yvirlit yvir plantur, ið kunna haldast at vera til skaða, og vegleiðing um hvussu tær kunna týnast. Hetta okkara kunningarskriv og leiðbeining er partvís grundað á norska leistin, umframt eygleiðingar og royndir her hjá okkum.
Eyðsæð er at skøran stavar frá urtagørðum, haðanífrá hon á ymiskan hátt hevur breitt seg út á almenn frílendi hjá kommununum og aðrastaðni.
Høvuðsorsøkin til at skøran breiðir seg er:
Síðani spjaðir plantan seg fyrst og fremst við fræ og partvíst við rótlutum í økinum rundanum. Nógva staðni hevur plantan fingið frið til at rótfesta seg til størri eindir, haðani hon síðani spjaðir seg longri út. Fræið spjaðist við vindi, akførum og djórum og festir rót, har tað ber til. Hetta er eyðkent fram við vegum og opnum mold- og skervøkjum, har aðrar plantur hava torført við at rótfesta seg.
Í fyrsta lagi.
Fyri at forða fyrstu spjaðingini er neyðugt:
Í øðrum lagi
At burturbeina stakar plantur og plantuvaksin øki, ið longu hava fest røtur og fóta sær á almennnum økjum.
Týningartilgongdin er fyrst og fremst, at taka burtur allan óynsktan vøkstur, ið hevur breitt seg í nærøkjunum.
Kunningartilfar og royndir í øðrum londum er avmarkað. Ymist er sum lond eru plágað av skøru, og harav fáar royndir at vísa á. Tað er tí av týdningi at niðurberjingin skipast við týning, fleiri framhaldandi týningum og skráseting, fyri at niðurberjingin alsamt verður betri og munagóð. Tey, ið varða av týningini mugu kunna seg væl og virðiliga um lívfrøðina hjá skøru.
Niðanfyristandandi er yvirlit yvir teir vanligastu týningarhættirnar. Tað er av týdningi at hava fleiri hættir at velja ímillum, so niðurberjingin kann lagast til viðuskiftini frá staði til stað.
Tað er eisini av týdningi at fara fram miðvíst eftir skipaðum ásetingum- t.d. ein býarpartur ella býlingur í senn har skrásett verður nær,dagur, týningarslag, møguligar spjaðingarkeldur og hvussu endurspíringin fer fram.
Niðurberjingin byrjar í mars/apríl, tá plantan vaknar úr dvala. Tað uppgrivna tilfarið, røtur, plantupartar verður savnað saman, og forkomið, brent ella burturbeint á skipaðum øki hjá brennistøð.
At grava upp heilar plantur. Tað er av týdningi at taka upp alla plantuna við rót og pørtum av rót, og at alt verður burturbeint og forsvarliga forkomið. Henda viðgerð verður endurtikin fyri at forða fyri endurgróðri, og tað tilfarið somuleiðis burturbeint. Um moldin/vakstarlagið eisini verður grivið burtur, skal nýggj mold leggjast á og sáðast skal í við t.d. grasi, at forða fyri óynsktum vøkstri.
Kappingarføri. At skapa kappingarføri við at breiða nýggja góða mold so annar gróður kann vaksa, ið t.d.skuggar fyri og troðkar skøruna, soleiðis at hon ikki kemur fyri seg.
Breiða útyvir. At gera royndir við at breiða útyvir við máttum, plastikki, mold o.m.a., har sum skøran veksur.
At grava burtur mold. Tað kann verða neyðugt at grava mold, leir og eyr burtur av økjum við nógvari skøru, og beina hana burtur á rætta stað..
Kókandi vatn. At týna við kókandi vatni. HeatWeed er nýggj tøkni úr Noregi. Hevur fingið góð ummælið, og tykist vera munadyggari enn aðrar líknandi hitaviðgerðir. Fleiri viðgerðir við kókandi vatni kunna beina fyri bæði plantum og rótum. Neyvari kanning av hesi útgerð eigur helst at gerast, áðrenn útbúnaðurin verður fingin til vega.
At skera ella sláa blómur/blómuskipanir av rættstundis. Tær planturnar, ið ein ikki hevur nátt at berja niður, skulu sláast í góðari tíð áðrenn tær blóma. Hetta fyri at tær ikki seta fræ, ið kunnu spjaða seg. Sláast kann bæði við líggja og motoramboðum. Tað sligna skal savnast saman og burturbeinast á rætta stað. Um skøran hevur nátt at seta fræ, er best einki at gera, tí tað vil spjaða fræið enn meira. Man skal tó taka plantuna burtur.
Hesin háttur at skera ella sláa blómurnar av áðrenn fræið búnast, beinir ikki fyri plantuni, og loysir ikki trupulleikan, tí plantan blómar aftur komandi á. Tað avskorna, kutið, skal savnast saman og beinast burtur.
Sproyting. Mælt verður frá at sproyta plantueitur í umhvørvinum. Tað kann hava álvarsamar ótilætlaðar fylgjur fyri annan vøkstur og umhvørvi sum heild. Um sproyta verður við eitri hóast alt, eigur nýtslan at tálmast mest møguligt, og tá bert til truplastu tilburðirnar.
Sum heild eiga øll at geva hesum gætur:
At sproyta og handfara eitur og plantueitur er ein uppgáva fyri yrkisfólk ið eru upplærd í handfaring av eitri.
Best er at heita á fakfólk við gartnara- ella jarðarbrúksútbúgving, ið hava góðkent sproytu –og eitur loyvisbræv. Um eitursproyting skal hepnast væl er týdningarmikið at sproytað verður rættstundis við rættari nøgd av eitri. Mælt verður frá at lata ólærd sproyta eitur.
Eitrið skal verða úrveljandi/selektivt, ið bert týnir óynsktu planturnar. Latið vera við at nýta loktýnara (herbicid), ið ávirkar ynskta gróðurin og náttúruna í lendinum uttanum. Tí at tá vil fræ av skøru, ið longu liggur í jørðini, fáa betri vánir at spíra, uttan kapping frá øðrum plantum.
Sproytueitur og annað eitur virkar bert í turrum líkindum, og helst so tíðliga á vakstrarárinum, sum til ber. Ov sein sproyting kann ávirka og framskunda fræbúningina hjá skøruni.
Saltbreiðsla. Vanligt salt (natrium klorid) hevur verið, og verður brúk av fleiri at týna óynsktan vøkstur uttanum sethús og tún. Mælt verður ikki til at brúka salt, tí natrium oyðileggur strukturin í jørðini og klorid er beinleiðis eitrandi fyri plantuvevnað. Ov høgt saltinnihald í moldjørð kann skapa aðrar trupulleikar, og eigur ikki at nýtast sum týningarevni til óynsktan vøkstur.
Sum nevnt er av týdningi at savna inn upplýsingar um týningina, meta um og læra av teimum royndum, ið gjørdar verða. Tað innsavnaða tilfarið og upplýsingar verður mett hvørt ár, tá vakstaratíðin endar um heystið. So hvørt árini líða verður rættað inn, inntil tamarhald er á støðuni. Átøk, sum miða ímóti at forða spjaðing, eiga at endurtakast.
http://accs.uaa.alaska.edu/files/invasive-species/Alchemilla_mollis_BIO_ALMO12.pdf
http://www2.artsdatabanken.no/faktaark/Faktaark260.pdf
http://www.miljodirektoratet.no/Documents/publikasjoner/M906/M906.pdf
Um tú vil hava meira at vita, ert tú vælkomin at seta teg í samband við Michael Jacobæus, deildarleiðara, telefon 342400 ella us@us.fo
Um niðurberjing av skøru
14-05-2018
Vit søkja eftir starvsfólki til umh…
30-04-2018
Verja av fugli á Ramsar-oyggjum
13-04-2018
Umlegging av tinglýsingararkivinum
11-04-2018
Skjalasøvnini í Tinglýsingini og Ma…
09-04-2018
Hægstirættardómur um matrikulgjøld
05-04-2018
Dálkingarevni í spillivatni í fýra …
03-04-2018
Órudd og annað burturkast skal ikki…
02-04-2018
Runavíkar kommuna fingið umhvørvisg…
28-03-2018
Sundsverkið fingið nýggja umhvørvis…
28-03-2018


text:
Samrøður um film: Atlantic Rhapsody
Hey tit,
So eru #samrøðurumfilm aftur á skránni. Hóskvøldið, 1. mars, er talan um eina sanna føroyska filmsperlu. Fyrsti filmurin #atlanticrhapsody hjá Katrin Ottarsdóttir gjørdi hol í sjógvin fyrst í nítiárunum, men stendur seg enn avbera væl í dag. Komið til eina serstaka sýning, har tú fært serligt innlit í framleiðsluna saman við Katrin sum gesti í Mentanarhúsinum í Fuglafirði, kl. 20.
“Samrøður um film” er eitt kvøldskúlaskeið í 5 pørtum við serstøkum filmsýningum, ætlað øllum við áhuga fyri filmi og søguni handan eina ávísa filmsframleiðslu. Prátað verður við ymisk filmsfólk, sum onkursvegna hava sett síni spor.
Triðja kvøldið í røðini verður 1. mars 2018, kl. 20.00, tá ið leikstjórin Katrin Ottarsdóttir er gestur við fyrsta feature filmi sínum, sum eisini má roknast sum fyrsta veruliga føroyska filmsframleiðslan, nevniliga “Atlantic Rhapsody.”
Sýningarnar hesi kvøldini verða skipaðar so, at hugt verður eftir filminum, meðan tú umvegis samrøðu fært serligt innlit í søguna og framleiðsluna sjálva við viðmerkingum frá leikstjóranum. Høvi verður somuleiðis at seta spurningar til leikstjóran eftir sýningina.
Kvøldskúlin og Mentanarhúsið í Fuglafirði skipa fyri.
Vertur: Torfinnur Jákupsson
Kvøldskúlin: +298 23 80 10
Stað: Mentanarhúsið í Fuglafirði
Kostnaður: 100 kr. hvørja ferð


text:
Orð: Petur Jacob Sigvardsen
Viðmerking: Yrktur á kyndilsmessu 2010.
Ei nøkur nátt so svørt kann verða,
ei myrkrið so kann hylja meg,
at eygu Guds ei við meg bera
og fylgja mær á mínum veg.
Um eg enn djúpt í dýpið søkk,
tó kærleiksarmur Guds mær røkk.
Frá ásjón Guds kann eingin fara,
hans faðireyga barn sítt sær.
Guds kærleiki skal okkum varða,
ið hvussu vánd enn lagnan varð.
Ja, um so alt á foldum sveik,
hans kærleiki ei frá oss veik.
Eitt sinn so lýsir fyri degi,
og morgunstjørnan er at sjá,
tá lætta skal hvør sorg og tregi,
hvørt tár skal torna kinnum á;
tá hesin heimur meir ei slær,
og alt, ið nívir, enda fær.
Á síðstu náttarvakt hann kemur,
vár Faðir, sum er oss við lið.
Tá blídliga hann barn sítt nemur
og gevur tí sín sæla frið.
Hann burt tað tekur foldum frá
til heimland sítt. Halleluja!


text:
Á heimsins listasøvnum er mangt og hvat at síggja. Ikki minst á Vetrarpalassinum og allari Ermitasjuni í Sankta Pætursborg, ella ГocyдapcTBeHHый ЭpMиTaж sum russsiska navnið á stóra savninum er.
Við dyrnar kanst tú leggja eitt oyra við lúkuna og sleppa at avmyndað allar originalar málningar, við blitsi. Alt fyri pengar. Leonordo da Vinci, El Greco and the lot. Men avmarkað er, hvussu spennandi tað er at ganga og avmynda allareiða málaðar málningar. Høvdu listafólkini verið fangað in the act, caught painting, hevði tað verið nakað annað. Men tú kanst renna teg í stuttligar støður og hendingar millum hesar túsundtals málningar.
Sum til dømis tá ein útlúgva babushka leggur seg framyvir og svevur søtan blund - undir einum Picasso málningi. Tað skal vera henni væl unt. Tí hóast Picasso hongur á vegginum er arbeiðsdagurin drúgvur og breyðið dýrt. Men hetta var eitt hugvekjandi soundscape.
Kvinnumynd hjá Picasso og njótrandi snork, babushka style, á gyltu Ermitasjuni. Veggvarp við umfarsljóði. Ongantíð varð listaligi arvurin so væl vardur av rusnevsku hirðini sum hesa løtu, ið stóð still á savninum eina evarska løtu.


text:
Eg rokni við, at nógv av tykkum hava hoyrt hvat eg ætli mær at siga fyrr, ella um ikki annað gjørt tykkara egnu tankar um evni. So tit kunnu lesa hetta sum eina samanfatan av tí vit vanliga hoyra um menning og moral og so mína egnu meining, sum er grundað á tað eg veit um menning og náttúrliga úrveljing.
Vit kunnu byrja við pástandinum at menniskju eru sjálvsøkin tí at okkara genir eru tað. Hesin pástandur kemur helst einamest frá misskiljingum av “The Selfish Gene” hjá Richard Dawkins. Bókina læs eg sjálv tá eg gekk á fyrsta ári á universiteti og noyddist at finna okkurt, sum gav eina greiða frágreiðing av hvussu menning fer fram uttan at blanda ov nógv tekniskt mál uppí. Hetta noyddist eg at gera, tí mín undirvísing í lívfrøði í Føroyum hevði verið so mikið vánalig, at eg ongantíð hevði lært um menningarlæruna. Eg skal kanska eisini siga, at eg grundi mína vitan um menning á fleiri bøkur enn júst hasa hjá Dawkins. Hetta var bara tann fyrsta eg læs um evnið.
Náh, men sjálvsøkna menniskjan. Í “The Selfish Gene” verður skrivað nógv um ílegur og hvussu tær eru sjálvsøknar. Hvussu tær vilja yvirliva og hvussu tær brúka djórakroppar sum maskinur, sum skulu hjálpa teimum at yvirliva. Trupulleikin uppstendur tá vit koma til moral. Hetta er tí, at hesar djóramaskinurnar burdu uppført seg fullkomiliga sjálvsøkið vegna ílegurnar tær bera í sær. Hetta er tíverri ein øgiliga simplistiskur (og skeivur) máti at síggja tingini uppá. Tað undrar meg altíð, at fólk, sum hava lisið “The Selfish Gene” koma til niðurstøðuna, at vit mugu vera sjálvsøkin, tí okkara ílegur siga tað. Tað virkar, sum tey bara hava lisið fyrru hálvu av bókini, ella kanska minni enn tað. Nú er tað nokkso langt síðani at eg læs bókina, men eg veit at tað var har eg lærdi um “Game theory” fyri fyrstu ferð, og júst hetta er (more…)